Danasnje naslovne strane - Glas Podrinja\nBeogradski dnevni listovi na naslovnim stranama izdanja od četvrtka pišu o broju obolelih i umrlih od korona virusa u Srbiji i o posledicama zaključka Vlade Srbije kojim je lokalnim kriznim štabovima zabranjeno da iznose podatke o epidemiji.\nALO – List piše o žrtvama korona virusa u Srbiji medju kojima je i državni sekretar Ministarstva zaštite životne sredine Branislav Blažić "Član Vlade umro na svoj rodjendan".\nBLIC - "Broj obolelih nas opominje da moramo da vodimo računa", rekla zamenica direktora Instituta "Batut" Darija Kisić Tepavčević. O mogućem razvoju epidemije list piše: "Koronu neće zaustaviti toplo vreme".\nVEČERNjE NOVOSTI - "Virus ubio sekretara na rođendan", u Srbiji 28 smrtnih slučajeva u vezi sa korona virusom, među njima i državni sekretar Ministarstva zaštite životne sredine Branislav Blažić. U tekstu "Kuvar u pritvoru zbog laži o karantinu" list piše o hapšenju Beogradjanina koji je na društvenim mrežama objavio lažnu vest o uvođenju 24-časovnog karantina u Srbiji.\nDANAS - O posledicama zaključka Vlade Srbije kojim je lokalnim kriznim štabovima zabranjeno da iznose podatke o epidemiji piše pod naslovom "Cenzura na velika vrata ili stop za dezinformacije?". "Imamo prednosti u odnosu na Italiju i Španiju", kaže epidemiolog Zoran Radovanović.\nINFORMER – "Prva žrtva korone u Vladi", list piše o smrti državnog sekretara u Ministarstvu za zaštitu životne sredine Branislava Blažića.\nKURIR – "Crni dani za Srbiju", list piše o epidemiji korona virusa u našoj zemlji. "Zatvaraju se kladionice i frizerski saloni", o novim merama Vlade povodom epidemije korona virusa.\nPOLITIKA - U tekstu "Linč Darije Kisić na društvenim mrežama" o uvredama upućenim zamenici direktora Instituta "Batut" koja svakodnevno obaveštava javnost o toku epidemije.\nSRPSKI TELEGRAF – “Pakao u najavi” list piše o razvoju epidemije korona virusa u Srbiji.


Britanska kompanija zainteresirana za uzgoj jagoda u Kalesiji | Agroportal.ba\nKompanija “Hampton” iz Velike Britanije već godinama investira u uzgoj jagoda koje se plasiraju na tržište Evropske unije. Zbog geografskog položaja zainteresovani su i za podizanje novih zasada ovoga voća na poljoprivrednim parcelama u Kalesiji.\nSuljkanović je kazao je da će Općina sve učiniti da investitor dobije pogodnosti koje mu zakon omogućava. Dodao je da postoji mogućnost da zasade jagoda pokrenu i poljoprivrednici iz Kalesije koji bi proizvod plasirali ovoj firmi.\nDirektor Agencije za razvoj Edin Glogić potencijalne investitore je upoznao o poticajnim mjerama u ovoj oblasti. Istakao je da Općina ima u planu i gradnju hladnjače u kojoj bi se mogla jagoda sačuvati. A zatim transportovati ka tržištu Evropske unije. Istakao je da Kalesija ima dobru mrežu poljoprivrednika koja se pokazala uspješnom posebno kada je riječ o sadnji krastavca kornišona.\nNajbitnije je da poljoprivrednici imaju siguran otkup, a garantujem da poljoprivrednici u Kalesiji imaju kvalitetan proizvod.


RTS :: Za smanjenje gužvi na granicama 40 miliona dolara\nEkonomija Za smanjenje gužvi na granicama 40 miliona dolara\nponedeljak, 22. jul 2019, 17:09 -> 17:54\nSvetska banka odobrila je Srbiji zajam od 40 miliona dolara za realizaciju projekta za smanjenje čekanja na graničnim prelazima. Ministarka građevinarstva Zorana Mihajlović precizira da je reč o regionalnom projektu u koji su uključene i Severna Makedonija i Albanija i da je zajam Svetske banke za sve tri države 90 miliona dolara.\nMinistarka građevinarstva, saobraćaja i infrastrukture Zorana Mihajlović rekla je da će Ministarstvo, uz završetak započetih i izgradnju novih auto-puteva, nastaviti da radi i na smanjivanju gužvi na granicama kao jednom od svojih prioriteta, kroz zajednički projekat sa Svetskom bankom, navodi se u saopštenju resornog ministarstva.\n"Svetska banka odobrila je Srbiji 40 miliona dolara u okviru projekta 'Trade and Transport Facilitation', koji upravo ima za cilj da smanjimo vreme zadržavanja na graničnim prelazima. U pitanju je regionalni projekat u koji su, pored Srbije, uključene Severna Makedonija i Albanija, a ukupna vrednost zajma Svetske banke za sve tri države iznosi 90 miliona dolara", kaže Mihajlovićeva.\nZajam ugovoren ove godine ratifikovan je u Narodnoj skupštini krajem maja. Korisnici sredstava su Uprava carina, "Infrastruktura železnice Srbije", JP "Putevi Srbije" i "Koridori Srbije", a planirano je da zajam bude operativan u drugoj polovini 2019. godine.\n"Srbija je u prethodne četiri godine izgradila oko 300 kilometara auto-puteva, a u tom periodu broj vozila na našim auto-putevima povećan je sa 37 miliona na blizu 54 miliona vozila u 2018. Posle puštanja u saobraćaj južnog kraka Koridora 10 i sa skorim završetkom kompletnog istočnog kraka Koridora 10 ka Bugarskoj, očekujemo dalji rast tranzitnog saobraćaja kroz Srbiju", navodi Mihajlovićeva.\nProjekat sa Svetskom bankom obuhvata više komponenti, između ostalog, olakšavanje prekograničnog saobraćaja, razvoj inteligentnih transportnih sistema na Koridoru 10, kao i unapređenje putno-pružnih prelaza na železničkoj infrastrukturi.\nJedinica za sprovođenje projekta biće pri Ministarstvu građevinarstva, saobraćaja i infrastrukture, jer će u ovom resoru biti težište aktivnosti, dok će finansiranje i ugovaranje radova i usluga biti pri Ministarstvu finansija, navodi se u saopštenju.\n(utorak, 23. jul 2019, 01:30) - Vidan [neregistrovani]\n(ponedeljak, 22. jul 2019, 22:28) - anonymous [neregistrovani]\n(ponedeljak, 22. jul 2019, 21:31) - King_Kong [neregistrovani]\n(ponedeljak, 22. jul 2019, 21:13) - Огњен [neregistrovani]\n(ponedeljak, 22. jul 2019, 21:12) - anonymous [neregistrovani]\n(ponedeljak, 22. jul 2019, 21:01) - anonymous [neregistrovani]\n(ponedeljak, 22. jul 2019, 20:17) - Markovljev [neregistrovani]\n(ponedeljak, 22. jul 2019, 20:15) - anonymous [neregistrovani]\n(ponedeljak, 22. jul 2019, 20:06) - anonymous [neregistrovani]


VELEIZDAJA ZORANA DROBNJAKA UZ PODRŠKU VUČIĆA I MIHAILOVIĆKE\nVučićev nerazdvojni saradnik i poslušnik Zoran Drobnjak – direktor JP „Putevi Srbije“ potpisao je punomoćje kompaniji Rio Sava exp. 29. decembra 2020. godine da u ime i za potrebe Puteva Srbije pribavlja tehničku dokumentaciju i realizuje zahteve pred drugim državnim organima u vezi državnog puta IB reda broj 27 Loznica-Valjevo. Ovo je krunski dokaz da se vrh države, na način koji nije zabeležen ni u banana republikama, ponaša kao posilni krupnog kapitala, ali i dokaz da je projekat Jadar unapred dogovoren, a da su najave referenduma čista farsa i obmana velikih promotera, po zlu čuvene kompanije Rio Tinto, Vučića i Mihailovićke.\n*foto - nova.rs\nUdruženja Podrinjski anti korupcijski tim - PAKT, Koalicija protiv korupcije u životnoj sredini i NE DAMO JADAR došli su u posed dokumenta u kojem se na skandalozan način, bez predhodnog bilo kakvog ugovora, prenose ovlašćenja javnog preduzeća na privatnu stranu kompaniju, čime se stvara zavisan odnos države prema kompaniji, ali i prejudicira konačna odluka o Strateškoj proceni uticaja na životnu sredinu za projekat „Jadar“. Udruženja postavljaju pitanje direktoru Puteva Srbije, na osnovu kojih ovlašćenja je potpisao punomoćje kompaniji Rio Sava da umesto javnog preduzeća, a za „javni“ put pribavlja lokacijske uslove, izradi Idejno rešenje, Idejni projekat i na kraju i sam projekat za građevinsku dozvolu?\nPokreće se i pitanje zašto bi Rio Sava exp. činila „besplatnu“ uslugu i stvara li se time odnos zavisnosti i preuzetih obaveza između Puteva Srbije i Rio Save ili države i Rio Save?\nUdruženja podsećaju da je Prostorni plan za obilaznicu oko Loznice IB 27 usvojen u lokalnom parlamentu i da se tada protestovalo ispred lozničke Skupštine, dok je vlast pravdala usvajanje Prostornog plana za put Loznica-Valjevo interesom građana i da on nema nikakve veze sa Rio Tintom, iako vodi direktno do lokacije planiranog rudnika.\nUdruženja traže od Tužilaštva i policije da konačno stanu na stranu naroda i pravde i podhitno uhapse Zorana Drobnjaka, a promoterima Rio Tinta Vučiću i Mihailovićki poručuju da su sve namere i planirane obmane oko referenduma razobličene i da samim tim prestaje i potreba da se Rio Tinto skandalozno reklamira na RTS-u.\nProjekat rudnika litijuma u dolini Jadra neće biti realizovan jer je tako narod odlučio!\nNE DAMO JADAR\nKoalicija protiv korupcije u životnoj sredini\nGostovanje u Utisku Nedelje\nRTS OKO MAGAZIN - Litijumska groznica\nŽUČNA RASPRAVA O RUDNIKU LITIJUMA\nEkološki ustanak - Miroslav Mijatović\nMarka Žvaka - priča o Rio Tintu


Udruženje građana za demokratiju i građansko obrazovanje "GRAĐANSKE INICIJATIVE"\nMi smo udruženje građana koje podstiče aktivizam i podržava građane u udruživanju i zajedničkom delovanju ka stvaranju pravednog društva. Pratimo, kritički promišljamo i predlažemo sistemske promene radi izgradnje otvorene i odgovorne države u kojoj građani imaju reč na svim nivoima.\nGrađanska prava, Socijalne akcije, Zagovaranje\nKonkretni rezultati organizacije u poslednje 3 godine:\n2019. organizovali smo ICSW - Međunarodna nedelja civilnog društva, u saradnji sa globalnom mrežom CIVICUS i mrežom organizacija BCSDN iz Makedonije. Oko 1000 delegata iz celog sveta učestvovalo je u ICSW 2019, među kojima su bili lideri civilnog društva, aktivisti, predstavnici međuvladinih tela, vlada i medija.\n2019. zajedno sa 20 organizacija osnovali smo Platformu Tri slobode za očuvanje prostora za civilno društvo u Srbiji, u cilju zaštite i unapređenja slobode udruživanja, okupljanja i informisanja. Opšti cilj Platforme jeste doprinos demokratizaciji društva, izgradnji pravne države i aktivnom učešću građana u kreiranju i sprovođenju reformi kroz zaštitu i punu primenu tri slobode – udruživanja, okupljanja i informisanja.\n2019. redefinisali smo i sistematizovali Resurs centar koji je osmišljen da unapredi kapacitete OCD i neformalnih grupa u Srbiji, kroz organizovanje obuka, osnaživanje mreža, pružanje saveta, mentorsku podršku i objavljivanje korisnih priručnika. Sve usluge koje RC pruža su nastale iz prethodnih aktivnosti koje su sprovodile Građanske inicijative uz podršku TACSO projekta. U poseldnje tri godine održali smo blizu 150 treninga a osnažili blizu 4.000 pojedinaca i pojedinki.\nU toku 2020. i 2021. godine kroz program “Zajedno za aktivno građansko društvo – ACT“, koji u partnerstvu sprovodimo sa HELVETAS Swiss Intercooperation, podražali smo 46 organizacija civilnog društva kroz institucionalnu i COVID-19 urgentnu podršku. Cilj projekta ACT je aktivno građansko društvo, u kome građani/ke više učestvuju u procesima donošenja odluka, naročito na lokalnom nivou.\nU toku 2021. osnovali smo “Koaliciju OKO otvoreno o konkursima” kroz koju u partnerstvu sa BIRN Srbija ukazujemo na nenamensko i netransparentno trošenje javnih sredstava kroz lokalne i nacionalne konkurse namenjene udruženjima građana i medijima.\nOdgovornost, transparentnost, aktivizam, pravednost, jednakost\nProgram Jačanje kapaciteta\nCiljna grupa: Stanovnici (građani) – određene lokalne zajednice\nTrajanje u mesecima: Od osnivanja Građanskih inicijativa 1996. godine.\nEU Komisija, Vlada Švajcarske\nTri ključna cilja koje Građanske inicijative žele da ostvare kroz Program za jačanje kapaciteta su:\n1. Jačanje kapaciteta OCD i neformalnih grupa (posebna pažnja posvećuje se organizacijama mladih).\n2. Jačanje individualnih kapaciteta aktera važnih za razvoj civilnog društva (nastavnici, članovi studentskih i učeničkih parlamenata, mladi lideri i mladi ljudi, itd)\n3. Jačanje institucionalnih kapaciteta na lokalnom i nacionalnom nivou (lokalne samouprave, nezavisne institucije, lokalne kancelarije za mlade itd)\nGrađanske incijative rade na jačanju internih i eksternih kapaciteta OCD i neformalnih grupa, na nacionalnom i lokalnom nivou. Radimo sa organizacijama koje deluju u oblasti pružanja socijalnih usluga, OCD i profesionalnim udruženjima koja rade u oblasti ekonomije, udruženjima nastavnika i studenata, sa OCD koje deluju u oblasti kreiranja podsticajnog okruženja za razvoj civilnog društva na lokalnom i nacionalnom nivou, itd.\nGrađanske inicijative rade na jačanju individualnih kapaciteta kroz direktan rad s pojedincima putem prilagođenih obuka i seminara kao i pružanjem individualne podrške za lični razvoj, savladavanje i primenjivanje novih veština. Pružamo podršku i promovišemo individualne inicijative.\nSarađujemo sa instutucijama u planiranju i sprovođenju Startegija i aktivnosti koje se tiču razvoja civilnog društva, pružamo im obuku i tehničku podršku, zajedno sa njima radimo na podizanju kapaciteta OCD i pojedinaca.\nTri glavna konkretna rezultata programa:\nU okviru Programa za jačanje kapaciteta, između ostalog :\n1. Pustili smo u rad interaktivnu web platformu (http://razvoj.gradjanske.org) koji ima dve osnovne funkcije: pružanje i razmenu informacija i izgradnju kapaciteta. U okviru dela za izgradnju kapaciteta postavljeni su edukativni materijali i video klipovi koji pružaju informacije korisne za funkcionisanje i rad OCD i neformalnih grupoa. U okviru sekcije za pružanje informacija, obaveštavamo o našim i o aktivnostima drugih OCD, donatora, državnih institucija, i drugih faktora važnih za razvoj civilnoig društva.\n2. Alociramo male grantove partnerskim organizacijama i neformalnim grupama s ciljem da pomognemo izgradnju njihovih kapaciteta, pomognemo im da utiču na promene u zajednici, kao i da ih ohrabrimo da nastave sa svojim aktivnostima\n3. Pružamo direktnu podršku brojnim grupama, pojedincima i institucijama koje na lokalnom i nacionalnom nivou ulažu napore da dovedu do promena koje se tiču života građana u njihovim sredinama. Naime, iskustvo pokazuje da su aktivnosti ove vrste često direktan podsticaj za mnogo kompleksnije uključivanje građana u proces donošenja odluka.\nKonstantno razmenjujemo informacije i primere dobre prakse sa svim relevantnim akterima, kako na nivou Srbije tako i na regionalnom nivou. Smatramo da je izgradnja partnerskih odnosa preduslov za postizanje rezultata i izgradnju civilnog društva.\nFinansije za 2020. godinu\nUKUPNI PRIHODI: 76.444.999,00\nKapitalni troškovi: 0,00\nZaposleni po projektu (na određeno): 73\nZaposleni po ugovoru o radu: 17\nUKUPNI RASHODI: 76.146.000,00\nUKUPNI PRIHODI: 27.639.000,00\nZaposleni po ugovoru o radu: 12\nUKUPNI PRIHODI: 33.823.000,00\nZaposleni po ugovoru o radu: 13\nUKUPNI PRIHODI: 84.408.000,00


Podeljeno 2.000 „VIP pasoša“\nPodeljeno 2.000 „VIP pasoša“\nDiplomatski ili službeni pasoš, prema nezvaničnim procenama, u ovom trenutku poseduje oko 2.000 građana Srbije. U Ministarstvu spoljnih poslova kažu, za „Novosti“, da se te putne isprave dodeljuju isključivo po propisima.\nU MSP pojašnjavaju da ministar može „vanredno“ da odobrava izdavanje pasoša licu zaposlenom u državnom organu, kako bi obavilo neki posao u međunarodnim organizacijama i forumima ili ličnostima koje svojim poslom mogu da poboljšaju ugled zemlje.\nZakon predviđa da, osim aktuelnih zvaničnika, diplomata i članova njihovih porodica, pravo na diplomatski pasoš ima i uži krug bivših funkcionera – predsednici republike, Skupštine i Vlade, a neki su za naš list potvrdili da ih i dalje koriste.\nNosilac diplomatskog pasoša nema obavezu da vadi vizu za neku zemlju, ukoliko Srbija sa njom ima potpisan sporazum o ukidanju viza na diplomatske pasoše.\n– Oni ne poseduju diplomatski imunitet u inostranstvu, izuzev ukoliko je reč o profesionalnom diplomati koji službuje u nekoj stranoj zemlji, ili je u pitanju diplomatski kurir koji prenosi diplomatsku poštu – objasnili su nam u MSP.\nBivši premijer Mirko Cvetković potvrdio nam je da, u skladu sa zakonom, i dalje ima diplomatski pasoš:\n– Jedina beneficija je što u neke zemlje mogu da putujem bez vize ili da na aerodromima koristim službeni prolaz.\nTamara Stojčević, zamenik generalnog sekretara Vlade, objašnjava, za „Novosti“, da šef diplomatije ima diskreciono pravo da dodeljuje diplomatske i službene pasoše, koji važe pet godina.\nOna tvrdi da su svi funkcioneri u Nemanjinoj, kojima je istekao mandat, uredno vratili diplomatske i službene isprave. Kada se formira novi parlament, i poslanici iz odlazećeg saziva, koji su dobili ova dokumenta zbog članstva u međunarodnim organizacijama – moraće da ih vrate.\nTOMINE TAŠTE NEMA NA SPISKU\nU Ministarstvu spoljnih poslova kažu nam da na spisku korisnika diplomatskih pasoša nije tašta predsednika Tomislava Nikolića, kako su objavili pojedini mediji.\nInače, ove isprave dodeljuju se i zaslužnim građanima, sportistima, kulturnim radnicima, privrednicima koji obavljaju važne poslove za zemlju.\nNarod nema leba da jede, a oni drame elitu... Ovaj režim nastavlja stranputicom, ili se varam, a voleo bi da se varam..


Jagodina pojeftinila firmarine › Made-in-Germany.rs\nPreduzetnici i pravna lica u Jagodini, sa godišnjim prihodom do 50 miliona dinara, oslobođeni su plaćanja takse za isticanje firme na poslovnom prostoru, dok je ostalima taksa smanjena za 1,6 posto, odlučili su odbornici Skupštine grada.\nU odluci Skupštine stoji da će srednja preduzeća, sa prihodom iznad 50 miliona plaćati „do dve prosečne zarade, a velika do tri prosečne zarade“. Prosečna plata u Jagodini od januara do avgusta bila je 48.563 dinara, što je manje za oko 1,6 posto u odnosu na isti period prošle godine, kada je bila 49.373 dinara, pa je i za toliko visina lokalne komunalne takse sada manja, prenosi agencija „Tanjug“.\n„Pravna lica koja obavljaju delatnosti bankarstva, osiguranja imovine i lica, proizvodnje i trgovine naftom i naftinim derivatima, proizvodnje i trgovine na veliko duvanom i duvanskim proizvodima, proizvodnje cementa, poštanskih, mobilnih i telefinskih usluga, elektroprivrede, kazina, kockarnica, kladionica, noćnih barova, diskoteka i bingo sala, plaćaće komunalne takse najviše do deset prosečnih zarada, što je oko 485.630 dinara“, navodi se u odluci Skupštine grada Jagodine.\nPreduzetnici i pravna lica sa prihodom do 50 miliona dinara i prošle godine su u Jagodini bili oslobodjeni komunalne takse.\nOd MiG na 11/12/2014 / Finansije, Investicije / Ostavite komentar


Resetovanje odnosa sa Moskvom preko Berlina\nRichard J. Krickus (Priredila: Ljudmila Cvetković)\nMnogi komentatori iz Evrope ocenili su odbijanje američkog predsednika Baraka Obame da prisustvuje majskom američko – evropskom samitu kao uobraženo.\nTo pruža ubedljive dokaze da je Amerika izgubila interes za Evropu i da je preokupirana buđenjem američkog giganta – Kine. Drugi, pak, smatraju da njihove kolege nemaju razloga za uznemirenost, jer ne postoji hitan razlog za samit i da je Obamina administracija samo uvažila tu činjenicu.\nAli postoji suštinski razlog za majski samit SAD – EU: formulisanje zajedničkog odgovora ruskom predsedniku Dmitriju Medvedevu da treba konstruisati novi bezbednosni sistem Evrope koji treba da zameni postojeći koji je nefunkcionalan.\nTakođe treba da budu razmotreni i određeni sporovi, uključujući rusko-gruzijsko neprijateljstvo.\nU znatnoj meri zajednički evropski pristup prema Rusiji zavisi od jedne zemlje - Nemačke, tako da bi mesto susreta trebalo da bude Berlin.\nNemačka ima poseban odnos sa Moskvom kojim ne mogu da se pohvale London, Pariz, ili Rim. Ovaj odnos počiva na više faktora.\nPrvi obuhvata široke trgovinske veze koje će u budućnosti verovatno biti proširene. U slučaju Nemačke ekonomski rast zasnovan je na izvozu i na socijalnoj sigurnosti što je pružalo stabilnost unutar zemlje decenijama – što nemačko vođstvo smatra mnogo važnijim od doživljaja moći Nemačke u inostranstvu.\nU ruskom slučaju, ekonomski prosperitet je od vitalnog značaja za one koji žele da povrate moć države, tako da je sposobna da je projektuje van granica. Istovremeno, to je od ključne važnosti za one koji žele da osavremene Rusiju tako da može da funkcioniše kao „normalna“ evropska država i da jednog dana uživa u istinskoj demokratiji.\nNemačka zavisi od Rusije za 46 odsto njenog prirodnog gasa i 36 odsto nafte. Nemački izvoz računa na 140 miliona ruskih potrošača za njene proizvode. Postojeća ekonomska kriza i izveštaji da će Kina uskoro zameniti Nemačku na mestu najvećeg svetskog izvoznika su moćan podsticaj za Berlin u potrazi za još većim očekivanjima od proširenja ekonomskih mogućnosti sa Moskvom.\nNasuprot tome, profit koji Rusija ostvaruje od prodaje fosilnog tečnog goriva, oslanjajući se na ekonomske i tehnološke transfere iz Nemačke, pomaže Kremlju da modernizuje svoju ekonomiju.\nNemačka zavisi od Rusije za 46 odsto njenog prirodnog gasa i 36 odsto nafte. Nemački izvoz računa na 140 miliona ruskih potrošača za njene proizvode.\nProšlog jula, kada se kancelarka Angela Merkel srela sa Medvedevim da razgovara o ekonomskim odnosima, sastanak je završen saopštenjem da bi Berlin obezbedio kredit od 500 miliona evra za pomoć Rusiji preko kupovine nemačke robe i industrijskih postrojenja.\nOve godine projekat Severni tok, zajednički nemačko-ruski poduhvat na izgradnji gasovoda ispod Baltičkog mora, finaliziran je i pored protivljenja iz baltičkih zemalja i Poljske.\nOni su ovaj projekat opisali kao ekološki opasan i kao pretnju njihovoj ekonomskoj stabilnosti. Ignorisanje takvih optužbi u Nemačkoj se objašnjava kao dokaz da su Poljaci i Baltici i dalje ogrezli u hladnoratovskom neprijateljstvu i da su zbog toga nesposobni za razvoj harmoničnih odnosa sa Rusijom.\nUkratko, njihova „opstruirajuća“ politika stvara novu poziciju trvenja između Istoka i Zapada.\nOvde vidimo i drugi osnov za nemačko–rusku harmoniju. Ni jedna strana ne veruje da ona druga predstavlja vojnu pretnju.\nZbog toga Merkelova daje prazna obećanja o daljem proširenju NATO-a na istok, ali istovremeno i veže ruke kada na poslednjem NATO samitu kaže da vrata za članstvo ostaju otvorena za Gruziju i Ukrajinu, ali ne u „ovom trenutku.“\nI treći i najskorašnjiji razlog, zašto je nemačka vladajuća elita nenaklonjena podršci zajedničkog pristupa ruskom pitanju, je rastuća sumnja u održivost evropskog projekta.\nMnogi Nemci imaju drugačije mišljenje o mudrosti prelaska sa njihove valute na evrozonu. Nemački poslovni ljudi, poreski obveznici i radnici strahuju da će oni platiti mnoge račune u vezi sa nepouzdanom fiskalnom politikom Grčke, Italije, Portugala i Španije.\nU isto vreme, primedbe britanskoj i francuskoj ulozi, ali ne i nemačkoj, kamen su spoticanja za Evropu koja je prinuđena da igra po nemačkim pravilima. Nemački lideri takođe smatraju da je nepristojno britansko podaničko podržavanje politike Vašingtona kakva god da je ona.\nPoboljšani američko-nemački odnosi\nIsto tako, smatraju pretencioznim da njihove kolege iz Francuske nastavljaju da ispoljavaju međunarodne ambicije koje daleko prevazilaze njihove mogućnosti.\nNemačko-američki odnosi poboljšani su od kako je u Belu kuću ušao novi stanar, ali razlike oko toga kako se boriti sa ekonomskom krizom, kako uključiti Rusiju, i kako upravljati NATO-om van područja misija, posebno vojnih operacija u Avganistanu - usporavaju ih.\nŠtaviše, dok neki u Berlinu aplaudiraju manje naglašenoj ulozi Amerike u Evropi mnogi od tih istih komentatora skloni su strahovima od američko-ruske harmonizacije odnosa.\nIpak drugi se žale da Sjedinjene Države imaju malo vremena za Evropu, dok pridobijaju Kinu i Indiju da im prodaju svoje, a ne nemačke proizvode. Obamina odluka da ne prisustvuje majskom samitu EU može biti shvaćena kao opravdanje tog cilja.\nAli šta je sa onima u Kremlju koji teže neo-imperijalističkim abicijama? Pa, čak i oni mogu biti spremni da sarađuju sa Zapadom oko vitalnih bezbednosnih\nNemačko-američki odnosi poboljšani su od kako je u Belu kući ušao novi stanar, ali razlike oko toga kako se boriti sa ekonomskom krizom...\npitanja, makar samo na ad hoc osnovi.\nTrenutna ekonomska kriza primorala je mnoge od njih da priznaju, mada nedovoljno, da njihov cilj da povrate moć Rusije je beznadežan, bez bliske saradnje sa Zapadom na niz frontova - diplomatskom, ekonomskom i vojnom.\nOK, ali šta je sa onim najtvdokornijima u Rusiiji koji su predlog Medevdeva videli kao priliku da podstaknu nejedinstvo u NATO? Pa, oni koji misle da u tim konfrontirajućim uslovima raste rezervisanost Berlina prema EU i NATO to jasno vide kao priliku podele Zapada dok je povećanje ruskog uticaja u toku.\nRaspuštanje oba stuba Zapadne alijanse je van njihovog domašaja, ali ako Nemačka odbije zajednički pristup Rusiji u korist bilateralnog, oba tela mogu biti marginalizovana.\nGlavni zadatak predloženog SAD – EU samita mogao bi biti uveravanje Berlina da je zajednički pristup Rusiji vitalni nacionalni inetres Nemačke.\nVašington mora ponovo da se angažuje\nDakle, veza između ekonomske i nacionalne bezbednosti stupa na scenu. Samo ovoga puta, iznenađeni da nemački ekonomski uspesi iz prošlosti neće biti garantovani u globalnom ekonomskom sistemu, koji prolazi kroz fundamentale šokove, mogu dovesti do zaključka kod vladajuće elite da će nemački interesi biti bolje ostvareni ako se suprostave globalnim previranjima kao deo jedinstvenog i moćnog Zapada nego kao usamljeni igrač.\nŠtaviše, značajan razvoj menja dinamiku nemačko-ruskog energetskog odnosa. Mnogi energetski eksperti veruju da Rusija ne može da od projekta Severni tok napravi ekonomski uspeh dok novi izvori prirodnog gasa postaju dostupni na svetskom tržištu, kao rezultat tehnološke pomaka.\nOva i druga pitanja mogu biti razmotrena na samitu u cilju održavanja dobrih ekonomskih odnosa sa Rusijom, dok se time ne stvaraju ozbiljna trvenja među članicama.\nKreatori američke spoljne politike imaju udela u poboljšanju odnosa sa Berlinom koji su u poslednje vreme bili u znaku razlika oko Iraka i Avganistana ...\nKonačno, kreatori američke spoljne politike imaju udela u poboljšanju odnosa sa Berlinom koji su u poslednje vreme bili u znaku razlika oko Iraka i Avganistana, pravog odgovora na globalnu ekonomsku krizu, kao i suprotstavljenih gledišta u odnosima sa Moskvom.\nPromovisanjem skladnijih odnosa sa većim i bogatijim evropskim zemljama Sjedinjene Američke Države bi mogle da razviju posebnu radnu grupu sa Nemačkom da reši - ili bar ublaži – otvorene razlike između ove dve države.\nVašington, ukratko, treba da prizna da mora ponovo da se angažuje i Berlin, i da u isto vreme obnovi odnose sa Moskvom. Majski samit u Berlinu mogao bi da ima ovu agendu.\n(Richard J. Krickus je profesor na Mary Washington University i autor “Plan Medvedeva: Dati Rusiji glas ali ne pravo na veto u novom evropskom bezbednosnom sistemu”)


Pevačica je u poslednje vreme imala veoma turbulentne momente, kako u privatnom tako i u poslovnom životu!\nMaraja Keri pati od bipolarnog poremećaja ličnosti, poznatijeg kao manična-depresija, koji pogađa više od 24 miliona ljudi u svetu, a među njima se nalaze i brojne poznate zvezde koje su otvoreno govorile u medijima o svom problemu.\nMaraja Keri, Demi Lovato i Bibi Reksa su samo neke od njih, koje su se izjasnile da boluju od ovog hroničnog stanja, koje karakteriše poremećaj raspoloženja, sklonost teškim depresijama i psihotičnosti.\nMaraji Keri, poznatoj muzičkoj zvezdi, dijagnostikovan je bipolarni poremećaj ličnosti 2001. godine. Ona je svojevremeno izjavila kako je živela u " poricanju i izolovanosti" . Konačno je potražila lečenje nakon nekoliko emotivnih i profesionalnih krahova, te kaže da se dobro oseća.\n"Okružujem se pozitivnim ljudima oko sebe i radim ono što volim, pišem pesme i pravim muziku", izjavila je Maraja.\nOna je uspela da prevaziđe osećaj usamljenosti i shvatila je da nije jedina koja je obolela od mentalne bolesti.\nTAGOVI: Maraja Keripevačicabipolarni poremećajManična depresijahronično stanje


Koliko košta nesaradnja sa Hagom\nJURIJ BAJEC iz Ekonomskog instituta ovo pitanje svrstava u političko i kaže da je "glupo preračunavati posledice neizručenja u dolare ili evre".\n- Situacija je delikatna. Evidentno je da naša saradanja s Hagom ide krivudavom linijom, a to otežava i procesuiranje pred domaćim sudovima, što bi bilo najbolje rešenje. Nalazimo se u iznuđenoj situaciji i inteziviranje političke i ekonomske saradnje sa svetom je uslovljeno. Sumnjam da bismo mogli dobiti klasične sankcije, ali nije nam ni cilj da budemo gde jesmo i u razvoju se oslanjamo samo na sopstvene snage. Ekonomska cena se ne sastoji u gubitku konkretne pomoći koju je obećao svet ili Amerika (100 miliona dolara), koliko u činjenici da međunarodna zajednica deluje složno, a to ima indirektne posledice na sliku o Srbiji koju će dobiti investitori. A oni su ključni za razvoj Srbije - kaže Bajec.\nMILAN KOVAČEVIĆ, konsultant za strana ulaganja, smatra da bi saradnja s Tribunalom obezbedila više vrsta razne pomoći, među kojima i donatorsku konferenciju, kao i uključenje u svetske bankarske tokove.\nI pored toga što je dug prema Londonskom klubu regulisan, nema priliva stranih, jeftinijih kredita, a najneophodniji su sada kada kamate na domaćem tržištu rastu. To bi bio signal i za strane investitore da kupuju staru deviznu štednju i akcije na domaćoj berzi i na taj način investiraju u firme, kaže Kovačević.\nNEBOJŠA SAVIĆ iz Ekonomskog instituta kategorično ističe da "političari znaju koliko košta odbijanje da isporuče generale". Ekonomisti to ne znaju da izračunaju, objašnjava Savić.\nDANIJEL CVJETIČANIN iz Ekonomskog instituta tvrdi da izručenje može da se posmatra isključivo s moralnog aspekta i nikako sa ekonomskog.\n"Ne bi trebalo da se bavimo trgovinom ljudima ne vodeći pri tom računa da li je to moralno, a ni vlada to ne bi trebala da radi. Ako je vlada ipak dobila nalog i bezuslovno, kao da smo okupirani mora da ih isporuči, neka se ponaša u skladu sa savešću".\nAmerički biznismen srpskog porekla mogući partner fabrike automobila\nPotpisan sporazum EPS-a i sindikata u Kostolcu\n17:48h Glas anketa: Koliko košta nesaradnja sa Hagom\n22:51h EPS neće tražiti povećanje cene


Vreme - Mirovni pregovori i Kavkaz: Neozbiljan mir\nVREME 929, 23. oktobar 2008. / SVET\nMirovni pregovori i Kavkaz:\nMIROVNI PREGOVORI U ĆORSOKAKU: Međunarodni posmatrači u Gruziji\nSredinom prošle nedelje mirovni pregovori povodom gruzijske krize, koje su u Ženevi organizovale Ujedinjene nacije, Evropska unija i OEBS, prekinuti su, jer su iz raznih razloga strane u konfliktu odbijale da sednu za isti stol. Za prekid pregovora Rusija i Gruzija optuživale su međusobno jedna drugu. Pregovori su odloženi za 18. novembar, a analitičari upozoravaju da će mirovni proces povodom kavkaske krize biti otežan zbog različitih stavova zaraćenih strana, kao i ishitrenih momenta koji su se pojavili još na samom početku međunarodne mirovne inicijative.\nSVAĐA: Prvi mirovni pregovori nakon avgustovskih ratnih dejstava na Kavkazu koji su prošle srede organizovani u Ženevi trebalo je da budu jedni od do sada najkoordinisanijih procesa u rešavanju evropskih konflikata, jer su bili organizovani uz posredništvo UN-a, EU, OEBS-a, predstavnika SAD, a uz učešće sukobljenih strana – Rusije, Gruzije, kao i uz sporno prisustvo Abhazije i Južne Osetije na čije prisustvo u ograničenom formatu su Sjedinjene Američke Države pristale neposredno pre početka pregovora. Ženevski pregovori trebalo je da budu zatvorenog tipa u vidu zasedanja, pregovora po radnim grupama i nekoliko odvojenih neformalnih susreta. Glavni akteri konflikta, Rusija i Gruzija, kao i značajan broj analitičara, bili su skeptični po pitanju mogućih rezultata trajnijeg uspostavljanja mira u prvim mirovnim pregovorima. Međutim, malo ko je predviđao da će se mirovni proces prekinuti maltene pre nego što je počeo i da će do nesporazuma doći skoro sa svih strana.\nIako su mirovni pregovori bili formalno zatvoreni za javnost, iz različitih medija saznajemo da je svaka strana na određeni način doprinela opstrukciji ženevskih mirovnih pregovora. Gruzijski mediji prenose reči predsednika Mihaila Sakašvilija da je "za prekid mirovnih pregovora odgovorna isključivo Rusija koja je napustila pregovore", navodno zato što na jednom od zasedanja nije bilo dozvoljeno učešće predstavnicima Abhazije i Južne Osetije. Istovremeno, ruski državni mediji prenose reči učesnika pregovora zamenika šefa ruske diplomatije Grigorija Karasina, koji za prekid pregovora optužuje predstavnike Gruzije, zato što na jednim od susreta navodno nisu hteli da sede za istim stolom sa predstavnicima otcepljenih gruzijskih republika. Kako saznaje rusko izdanje "Komersant", vrhunac ironije mirovnih pregovora bila je glasna svađa između saveznika – šefa diplomatije Abhazije Sergeja Šambe sa ruskim diplomatama zbog, kako piše, zahteva abhaske strane da se "Abhaziji i Južnoj Osetiji dodeli status delegacije nezavisnih država i da se gruzijski jezik skine sa spiska komunikacije u pregovorima". "Komersant" piše da su se predstavnici ruske diplomatije kasnije izvinjavali zbog "neprikladnog ponašanja svojih kolega", nakon čega su prekinuti pregovori i odloženi za sredinu novembra.\nBEZ STRAHOPOŠTOVANJA: Smatra se da je jedna od najvećih poteškoća budućih mirovnih pregovora da se pronađe način za približavanje dijametralno različitih stavova dva glavna aktera u konfliktu – Rusije i Gruzije. Rusija je u "propale" mirovne pregovore ušla sa dva zahteva: da Tbilisi potpiše sporazum o ne primenjivanju oružane sile u rešavanju abhaske i južnoosetijske krize i da se na međunarodnom planu ograniči "preterano" naoružavanje Gruzije. Tbilisi od mirovnih pregovora očekuje: da Rusija poništi priznavanje separatističkih republika i da povuče svoju armiju iz Abhazije i Južne Osetije.\nS druge strane, Ujedinjene nacije i Evropska unija očekivali su da se odmah počne sa rešavanjem humanitarnih problema – povratkom izbeglica i obnavljanjem ekonomskih veza. Zapadne države su najviše ozbiljnosti u mirovnim pregovorima u Ženevi očekivale od Ruske Federacije. Iščekivanja se sa zapadnog stanovišta nisu ispunila. Odmah nakon prekida mirovnih pregovora Brisel je odlučio da se na određeno vreme odlože i pregovori sa Moskvom u vezi sa potpisivanjem novog sporazuma o strateškom partnerstvu EU–Rusija.\nRuska vojska je početkom oktobra napustila zonu bezbednosti između otcepljenih republika i Gruzije, a prošle nedelje Međunarodni sud pravde doneo je prvu odluku u sporu koji je protiv Rusije pokrenula Gruzija. Formulacijom odluke sudija zadovoljni su i Moskva i Tbilisi. Presuda o "privremenim merama" nalaže i Rusiji i Gruziji da učine sve kako bi se zaustavili napadi na civile u Južnoj Osetiji, Abhaziji i drugim regionima Gruzije, dostavi humanitarna pomoć i omogući povratak preostalih oko 50.000 raseljenih, od ukupno oko 130.000 ljudi koliko je zbog sukoba napustilo svoje domove.\nIpak, niko od posrednika u mirovnom procesu ne smatra da pomalo skandalozan prekid pregovora znači i ozbiljan problem u rešavanju kavkaske krize. Zapadne diplomate i zvaničnici i pre pregovora upozoravali su da će to biti složen proces. Pre mirovnih pregovora u Ženevi Generalni sekretar Ujedinjenih nacija Ban Ki Mun upozorio je da će "pregovori povodom gruzijske krize biti dugoročni i da treba sačuvati strpljenje". Skeptici mirovnih pregovora smatraju da je odmah nakon prekida vatre u Gruziji, sredinom avgusta, mirovni plan Nikole Sarkozija bio "zbrzan", da postoje dve verzije istog plana u "šest tačaka", koje su na različitim jezicima potpisali predsednici Medvedev i Sakašvili.\nMirovni proces na Kavkazu dodatno otežava stav Rusije da neće dozvoliti dalje širenje severnoatlantske alijanse NATO na prostranstvo bivših sovjetskih republika, ili tačnije do granice Rusije, što je predsednik Dmitrij Medvedev ponovo naglasio početkom oktobra na konferenciji o svetskoj politici u Evijanu. Takođe, nepopustiv stav Evropske unije o podržavanju teritorijalne celovitosti Gruzije svedoči o tome da EU, i pored svojevrsnog strahopoštovanja prema istočnom susedu, neće više da toleriše jednostrane poteze Rusije u regionu koji Brisel smatra i svojom sferom interesa, kao što su u ovom slučaju Gruzija i Kavkaz.


STRATEŠKI ODNOSI? Aleksandar Vučić i Boris Johnson razgovarali o situaciji u regionu - GlobalCir\nVIDEO: Austrija i Slovenija na Eurosong šalju pjesme istog naziva - 44 minutos ago\nPredsednik Srbije Aleksandar Vučić i premijer Ujedinjenog Kraljevstva Boris Johnson razgovarali su danas telefonom o regionalnoj situaciji, ali i mogućnostima za nastavak dijaloga Beograda i Prištine, saopšteno je danas iz Predsedništva Srbije.\nVučić je premijera Johnsona pozvao da poseti Srbiju i ponovio da zemlja želi da sa Ujedinjenim Kraljevstvom uspostavi strateški važne odnose.\nOn je izrazio nadu da je namjera da se uspostave snažnije i bogatije srpsko-britanske veze obostrana.\n“Za Srbiju je važno jačanje političkog dijaloga sa Ujedinjenim Kraljevstvom, posebno u novim okolnostima, nastalim posle izlaska Vaše zemlje iz Evropske unije”, rekao je Vučić.\nTakođe je izrazio interes za jačanje ekonomske saradnje dveju zemalja, kao i saradnje u različitim oblastima od zajedničkog interesa, uključujući i odbranu.\nVučić je ponovio opredeljenost Srbije da bude čvrst oslonac za miran i napredan Zapadni Balkan. S tim u vezi je britanskog premijera upoznao sa inicijativom za primenu četiri slobode – kretanja ljudi, robe, usluga i kapitala – na Zapadnom Balkanu.


Korona virus: Broj zaraženih u Srbiji raste, Merkel kaže da je Nemačka u trećem talasu pandemije - CITY SMART\nPreminulo je 969, a oporavilo se 63.738 ljudi.\nNemačka se nalazi u trećem talasu pandemije, upozorila je kancelarka Angela Merkel obraćajući se poslanicima konzervativne Hrišćansko-demokratske unije.\n„Sada smo u trećem talasu”, prenosi novinska agencija Rojters da je rekla Merkelova, pozivajući se na dva neimenovana izvora sa sastanka.\nPrema navodima sagovornika Rojtersa, Merkel je naglasila da bi bilo kakvo ublažavanje mera zaključavanja, uvedenih krajem prošlog mešlog meseca i produženih do 7. marta, moralo da se sprovede postepeno i pažljivo.\n„Ne možemo da priuštimo da imamo uspone i padove”, navela je Merkelova.\nPotvrđeni slučajevi zaraze u Americi sada iznose 28,1 milion, što je takođe svetski rekord.


Office aplikacije prikazuju pogrešnu veličinu ili mutno na spoljnim monitorima - Office podrška\nOffice aplikacije prikazuju pogrešnu veličinu ili mutno na spoljnim monitorima\nExcel za Microsoft 365 Word za Microsoft 365 PowerPoint za Microsoft 365 Office 2019 Visio Professional 2019 Visio Standard 2019 Visio Professional 2016 Visio Standard 2016 Excel 2019 Word 2019 PowerPoint 2019 Office 2016 Excel 2016 Word 2016 PowerPoint 2016 Još... Manje\nPoslednji put redigovan: 10/12/2018\nRanije u 2017, Microsoft je objavio ispravke povezane sa adresom PowerPoint i Skype za posao je pogrešna veličina. Pogledajte članak pomoć PowerPoint i Skype za posao prikazuju pogrešnu veličinu na spoljnim monitorima za informacije o tim ispravkama.\nMeđutim, možda i dalje imate mutan tekst u Office aplikacijama kada imate više monitora, a spoljni monitor ima različitu rezoluciju ekrana od primarnog monitora.\nMicrosoft je upoznat sa problemom i aktivno radi na poboljšavanju podrške za više monitora u Office za Microsoft 365 pretplatnika i Office 2016 kliknite na dugme Uključi instalacije. Ova poboljšanja zahtevaju ispravku za Windows 10 godišnjicu (verzija 1607) ili noviju.\nDostupnost Office ispravki sa poboljšanom podrškom za više monitora\nPotrebna je verzija sistema Office *\nPoboljšanja već objavljena\nVerzija 1803. Objavljeno 2018.\nVerzija 1806. Objavljeno 2018.\nPoboljšanja objavljena na mesečni i polugodišnjem kanalu (usmereni)\nVerzija 1808. Objavljeno 5 septembra, 2018\nVerzija 1804. Pušten 2018\nPreview dostupan svim Office Insiderima\nVerzija 1712. Objavljeno 17 januar, 2018\n* Ova poboljšanja zahtevaju ispravku za Windows 10 godišnjicu (verzija 1607) ili noviju.\nDa biste videli ova poboljšanja čim budu dostupni, postanite Office Insider. Insajderi su Microsoft 365 pretplatnici koji ranije vide nove funkcije svakog meseca i pomažu u sistemu Office Team.\nAko koristite Office aplikaciju u kojoj poboljšanja još nisu dostupna, ova zaobilazna rešenja mogu vam pomoći:\nNadogradnja na najnoviju verziju operativnog sistema Windows : Windows verzija 1803 predstavila je novu funkciju koja može da reši nejasne aplikacije na primarnom monitoru (moraćete ponovo da pokrenete aplikaciju nakon povezivanja ili obustavljanje monitora). Pogledajte članak popravljanje aplikacija koje se pojavljuju mutno u operativnom sistemu Windows 10 za više detalja o tome kako se omogućava ova funkcija. Više informacija o ažuriranju operativnog sistema Windows 10 potražite u članku ažuriranje operativnog sistema Windows 10.\nOdjavite se iz operativnog sistema Windows: Ako aplikacije budu zamagljene posle povezivanja ili prekida monitora, prilazaili otklanjanjem laptopa ili promenom podešavanja skale postavki ekrana, odjavljivanje iz operativnog sistema Windows može to da popravi. Aplikacije na primarnom monitoru trebalo bi da budu bolje posle prijavljivanja.\nPrilagodite postavke ekrana: Otvaranje postavki ekrana (Start meni > postavkama > sistema). Zatim potražite "promenite veličinu teksta, aplikacija i drugih stavki" i podesite ga za svaki monitor tako da svi monitori koriste istu postavku. Možda ćete želeti da probate nekoliko postavki da biste videli šta vam najbolje stoji. Na primer, ako je preporučena Vaga za vaš primarni monitor 150%, a preporučuje se za sekundarni 100 monitor, preporučuje se da podesite oba na 125%. Moraćete da se odjavite, a zatim da se ponovo prijavite da biste dobili najbolje rezultate.\nPrebacite Office u optimizovanje za režim kompatibilnosti . Idite na stavke > Opcijedatoteke > Opšte i u odeljku Opcije korisničkog interfejsa potražite kada koristite više opcija prikaza . Više informacija potražite u članku: Office podrška za prikaze visoke definicije.\nEvo tri termina koji opisuju kako aplikacija prilagođava da bi prikazala rezolucije na drugim ekranima:\nAplikacija može da se samo razmere na ekranu niske rezolucije.\nKada se otvori aplikacija, aplikacija se sama podešava na osnovu rezolucije ekrana osnovnog ekrana. Ako postoje dodatni ekrani (koji imaju različita rešenja) povezani sa sistemom, Windows prikazuje aplikaciju za podešavanje tih ekrana.\nPo monitoru – svestan\nAplikacija se dinamički podešava na rezoluciju za prikaz svakog povezanog ekrana.\nMicrosoft radi na tome da se Office aplikacije kontrolišu po monitoru, tako da je tekst u tim aplikacijama hrskav bez obzira na rezoluciju monitora. Zbog rasprostranljivosti promena koje su uključene u to, Office će moći da distribuira poboljšanja u vezi sa monitorom Microsoft 365 pretplatnicima i Office 2016 izaberite stavku instalacije.Office 2016 MSI instalacije ne mogu da prime ova poboljšanja.\nPopravka nejasno teksta u operativnom sistemu Windows 8,1 za IT stručnjake


https://forum.uzice.net Oreska - Užice : Besplatni programi - Revo Uninstaller - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > RAČUNARI, INTERNET, TELEKOMUNIKACIJE i ELEKTRONIKA > Besplatni programi > Tema: Revo Uninstaller\nAutor Tema: Revo Uninstaller (Pročitano 881 puta)\n« poslato: 10.07.2008. 18:50:55 »\nZnate kako je to kada deinstalirate program u Windowsu i uvek vam ostane nekoliko zaostalih fajlova i unosa u Windows Registry-ju? Svaki put treba da preskočite Control Panel i da upotrebite program kao što je CCleaner da biste uklonili fajlove zaostale iza programa a zatim izvršite periodično skeniranje registra. Ili, možete da isprobate Revo Uninstaller , besplatan program koji čisti iza sebe kada deinstalira program.\nRevo Uninstaller radi sa PC-jima koji pokreću Windows 2000/XP/Vista. Na njegovom osnovnom nivou, program vam omogućava da pronađete i uklonite programe. Ali kada je završeno deinstaliranje, on će vas upitati da li želite da potražite preostale fajlove i neupotrebljene unose registra koje možete da izbrišete pomoću jednog ili dva klika.\nIsto tako možete da pokrenete Revo Uninstaller u "Hunter Mode-u," koji vam omogućava da prevučete ikonicu preko različitih programa da biste ih deinstalirali, pronađete više informacija o njima ili da prekinete pokrenute procese. Postoji još jedna funkcija koja vam omogućava da odredite koji će se programi automatski startovati sa Windowsom, kao i funkcija koja čisti keš web pretraživača.


OTKAZANA projekcija i diskusija: Sećanja na nerazvijenost (1968) - Kulturni centar Magacin\nOTKAZANA projekcija i diskusija: Sećanja na nerazvijenost (1968)\n11/03 @ 19:30\nNAPOMENA – Kino kluba Barut, otkazuje večerašnju projekciju zbog opasnosti daljeg širenja koronavirusa putem javnih okupljanja. Redovnom repertoaru i našem daljem doprinosu politizaciji filmske proizvodnje ćemo se vratiti čim se steknu bezbedni uslovi. Bićete blagovremeno obavešteni.\nSećanja na nerazvijenost”, film Tomasa Gutiereza Alea-e možda je i najpoznatije delo u istoriji kubanske kinematografije. Nakon što su njegova supruga i porodica pobegli neposredno pre Invazije u Zalivu svinja, buržoaski intelektualac Serđo (Sergio Corrieri) provodi dane u razmišljanju i refleksiji, lutajući Havanom, upuštajući se u razna ljubavna zapletanja i političku ambivalentnost, postepeno se prepuštajući rastućem osećaju otuđenosti.\nMemorias del subdesarollo, Kuba, 1968, 97 min\nButoh Classes // Časovi Butoh plesa u Magacinu


ZAKON O JAVNOM BELEŽNIŠTVU: OD 1. SEPTEMBRA 2014. GODINE POčINJU JAVNOBELEżNIčKE OVERE UGOVORA\nSvi koji budu hteli da prodaju stan, sastave predbračni ugovor ili ugovor o podeli zajedničke imovine zbog razvoda, fotokipiraju diplomu, zaključe ugovor o doživodnom izdržavanju, kao i ugovor o raspodeli imovine za života od 1. septembra više neće ići u opštinu ili sud, već isklučivo kod javnog beležnika.\nOvi pravni poslovi moći će da se obave isključivo kod javnog beležnika, koji se popularno naziva i notar, i to u onim opštinama u kojima su otvorene notarske kancelarije, nakon imenovanja prvih javnih beležnicika, njih 94, za teritoriju 32 osnovna suda.\nZa obavljanje svih ostalih pravnih poslova, kao što su ostavniski postupci, građani će moći da biraju da li će se obratiti notaru ili sudu ili opštini.\nNa primer, za sastavljanje testamenta, ostavilac će biti slobodan da izabere da li će izjavu poslednje volje dati notaru, sudiji, advokatu, ili će testament sastaviti svojeručno, a kod notara ga samo ostaviti na čuvanje.\nMinistar pravde Nikola Selaković rekao je Tanjugu nakon imenovanja prvih javnih beležnika početkom meseca, da će se nastaviti raspisivanje konkursa i održavanje ispita, jer je Pravilnikom predviđeno da u Srbiji radi ukupno 371 javni beležnik.\nSvaka opština u obavezi je da ima najmanje jednog javnog beležnika, a po Zakonu na svakih 25.000 stanovnika dolazi po jedan javni beležnik.\nPrvi notari su položili zaktevu 7. avgusta, a 15. avgusta je formirana Komora javnih beležnika. Za predsednika Komore izabran je Miodrag Đukanović, javni beležnik za područje Prvog osnovnog suda u Beogradu, a za njegovog zamenika Miodrag Glišić, javni beležnik za područje istog suda.\nMožete preuzeti tekst Statuta Javnobeležničke komore Srbije.\nStatut Javnobeležničke komore (ONLINE)\nKomora će narednih dana predloziti Vladi Srbije tarife za određene usluge koje će građani plaćati javnim beležnicima, a Vlada će konačnu odluku doneti najkasnije do 1. septembra kada prvi beležnici počinju sa radom. Prva imenovanja u skladu za Zakonom o javnom beležništvu obavio je 1. avgusta ministar pravde, dok je nadalje za to zadužena Komora.\nJavni beležnik je pravnik, koji obavlja službu od javnog poverenja i na osnovu javnih ovlašćenja prihvata od stranaka izjavu volje, daje joj potrebnu pismenu pravnu formu i o tome izdaje odgovarajuće isprave koje imaju karakter javne isprave.\nOriginale tih isprava preuzima na čuvanje, a izdaje overene prepise. U njegove zadatke spada i zaključenje koalicionih sporazuma između dve političke stranke, kao i postupak za uređenje međa između komšija.\nJavni beležnici će koristiti pečat koji zamenjuje pečat suda, a za notarsku uslugu građani će ići u notarijalnu kancelariju koja će biti obeležena posebnom tablom na zgradi u kojoj se kancelarija nalazi.U slučaju starosti, bolesti ili izdržavanja zatvorske kazne, javni beležnik će ići kod stranke.\nUvođenje javnog beležništva u pravni sistem Srbije motivisano je potrebom približavanja savremenim pravnim tokovima, stvaranja pravne sigurnosti, naročito u poslovima prometa nepokretnosti, kao potrebom stvaranja pozitivne klime za investiciona ulaganja.\nTaj sistem bi takođe trebalo da rastereti sudove, i doprinese bržem odvijanju pravnog prometa i sigurnom ostvarivanju zaštite prava i interesa građanja.\nDužnost notara pored ostalog je i da proverava zakonitost poslova zbog kojih je angažovan i da postupak bude legalan po sve strane, a ne samo za njegovog klijenta. On će imati pravo da odbije da sačini ispravu ili ugovor ukoliko smatra da je posao o kom je reč nezakonit.\nZa svoj rad odgovaraće disciplinskoj komisiji Komore javnih beležnika, a najteža kazna je oduzimanje zvanja trajno ili privremeno. Osim disciplinske snosiće krivičnu i prekršajnu odgovornost, a za svoj rad odgovaraće i novčano, kroz depozit i ugovor o osiguranju.\nTo znači ako je građanin oštećen nestručnošću notara,on će moći da se obrati osiguravajućem društvu gde je notar osigurani da zahteva naknadu štete.\nKada je u pitanju kupoprodaja nepokretnosti notar je dužan da proverava da li stan može da se proda, da li je prodavac zaista vlasnik, da li je stan već nekome prodat (što je doskoro bila uobičajena pojava u Srbiji), da li je uknjižen, da li kupac uopšte može da kupi stan i drugo.\nUkoliko su ispunjeni svi zakonski uslovi javni beležnik će staviti svoj štambilj na akt o kupovini stana.\nNa predlog Ministarstva pravde Skupština Srbije bi do kraja meseca trebalo da usvoji i brojne zakonske izmene da bi se stekli uslovi za nesmetan pocetak rada javnih beležnika 1. septembra.\nKraljevina Jugoslavija je pre 84 godine, 1930. donela Zakon o javnom beležništvu. Međutim, ta profesija nije bila dugog veka, niti se ukorenila u svim delovima države, a ukinuta je već 1944. godine.\nSrbija je poslednja država u okruženju koja uvodi notarijalni sistem, dok u Crnoj Gori postoji na primer već dve godine, u Hrvatskoj više godina.\nIzvor: Tanjug, 17.8.2014.


Mihailo Janković je novi generalni direktor MK Group, jedne od najvećih kompanija u regionu koja uspešno posluje duže od 35 godina. Novu funkciju Janković preuzima početkom naredne godine. On će, sa potpredsednikom MK Group Aleksandrom Kostićem i top menadžmentom, raditi na definisanju i sprovođenju korporativne strategije i investicione politike.\nMihailo Janković je svoje bogato lidersko i menadžersko iskustvo sticao radom za vodeće multinacionalne kompanije, kao i kompanije u vlasništvu privatnih investicionih fondova i privatne regionalne kompanije - British American Tobacco, The Coca-Cola Company, Knjaz Miloš a.d. i Nectar Group. Tokom karijere bio je i član upravnih odbora profesionalnih poslovnih udruženja i neprofitnih organizacija u Srbiji. Srpska asocijacija menadžera 2019. godine proglasila ga je za „Menadžera godine“.\n-Diversifikovanost poslovanja MK Group je najveća snaga ove grupacije i predstavlja profesionalni izazov na koji sam spreman da odgovorim. Lično sam veoma ponosan što dolazim u kompaniju koja je i u kriznoj 2020. godini pokazala da je izuzetno važan faktor u održavanju ekonomske stabilnosti celog tržišta – rekao je Janković.\nMK Group, koja zapošljava 7 000 radnika u Srbiji, Hrvatskoj, Sloveniji i Crnoj Gori, lider je u ključnim oblastima u kojima posluje – agraru, bankarstvu i turizmu. Napomenimo da je u toku ove godine kompanija investirala više od 30 miliona evra u agrar u rast proizvodnih kapaciteta, preciznu poljoprivredu, a planirane su i nove investicije u biogas. Kompanija je ove godine donirala preko milion evra, prvenstveno za pomoć zdravstvenom sistemu Republike Srbije u borbi protiv pandemije COVID-19. U narednoj godini kompanija nastavlja sa investicijama većim od 50 miliona evra, od čega će oko 30 miliona evra biti investirano u turistički sadržaj Kopaonika.\n„Novogodišnja kutija” i ove godine donosi paketiće za 1000 mališana


JOŠ NOVCA ZA MONOGRAFIJU „ZLATNO DOBA LESKOVCA“ - JUGPRESS\nNarodnom muzjeju Leskovac, za štampanje monografije „Zlatno doba Leskovca“, odobreno je 412.500 dinara. Štampaće se 500 primerka, dok će 400 biti ustupljeno gradu za potrebe prezentacije, odlučeno je na današnjoj sednici Gradskog veća.\nIz budžetskog Fonda za zaštitu životne sredine odobrena su sredstva u iznosu od 151.800 dinara OŠ „Vasa Pelagić“ za finansiranje projekta „Eko učionica u atrijumu škole“. Ekološke ali i druge aktivnosti odvijaju se u biblioteci ove škole, što je jako neadekvatan prostor, zbog toga bi se zapušten prostor na ulazu u školu preuredio kako bi služio učenicima škole, ali potrebama cele mesne zajednice, objasnila je načelnica Gradske uprave za zaštitu životne sredine Bobana Stošić.\nJavno komunalnom preduzeću „Komunalac“ biće preneto 2 miliona 698 hiljada dinara za nabavku mašine za obeležavanje horizontalne signalizacije.\nDoneta je i odluka da se raspiše javni oglas za postavljanje načelnika Gradske uprave za inspekcijske poslove na period od pet godina.


RTCG - Radio Televizija Crne Gore - Nacionalni javni servis :: Društvo :: Po pet košnica za mlade pčelare\nPODRŠKA MINISTARSTVA 22. 02. 2019. 11:18 >> 10:45 3\nMinistarstvo poljoprivrede i ruralnog razvoja ove godine opredijelilo je veću podršku sektoru pčelarstva. Unapređena je i podrška za mlade pčelare početnike, saopšteno je iz Ministarstva poljoprivrede.\nJavnim pozivom za dodjelu podrške mladim pčelarima, koji je danas objavljen, nezaposleni, starosti od 18 do 30 godina, imaju mogućnost da dobiju po pet košnica sa pet pčelinjih rojeva na ramovima, čime im se pruža šansa da započnu posao u oblasti pčelarstva.\n"Iskustvo iz prethodnih godina, kada su dodjeljivane po tri košnice, pokazalo je veliko interesovanje mladih ljudi za ovaj javni poziv i bavljenje pčelarstvom", saopšteno je iz Ministarsva poljoprivrede.\nMinistarstvo je danas objavilo i Javni poziv za dostavljanje zahtjeva za podršku pri nabavci voska za organsku i konvencionalnu proizvodnju meda za ovu godinu.\nPredmet podrške ovog poziva je nabavka sertifikovanog organskog i konvencionalnog voska u obliku satnih osnova.\nPodrška se realizuje u saradnji sa Savezom pčelarskih organizacija. Pozivom se uređuju uslovi, kriterijumi i način prijavljivanja za korišćenje podsticajnih sredstava. Ukupan iznos raspoloživih sredstava po ovom pozivu je 50.000 eura i uvećan je u odnosu na prethodnu godinu.\nPodrška Ministarstva iznosi do 50 odsto realizovane investicije, odnosno do 50 odsto izvršene nabavke voska.


You are at:Home»Vesti»mHealth: sledeća velika stvar u digitalnom svetu\nMobilni telefon u službi zdravlja pojedinca postaje sve važniji koncept prilikom upotrebe digitalnih uređaja, a kako zaključuju iz digitalne agencije Namics, različiti faktori utiču na razvoj takozvanog mHealtha. Među njima su rastuća svest ljudi o ličnom psihofizičkom zdravlju, trenutna situacija sa kojom je suočena većina ljudi, ali i unapređenje digitalnih tehnologija.\n„mHealth je pojam koji objašnjava upotrebu mobilnih uređaja kao što su smartfoni i tableti u službi zdravlja. Ovaj koncept omogućava pojedincima da bilo kad i sa bilo koje lokacije prate i proveravaju svoje zdravlje – bilo da se radi o informisanju, tretiranju određenih bolesti ili praćenju trudnoće, hipertenzije, dijabetesa, pa čak i kretanja na dnevnom nivou. Dodatno, mHealth obuhvata i komunikaciju zdravstvenih ustanova sa pojedincimaˮ, objašnjava Filip Gort iz Namicsa.\nNeki segmenti mHealtha su već u upotrebi, a Evropa je najaktivniji region kad je u pitanju korišćenje ovog koncepta. Svakako, predviđanja su da će se upotreba mobilnih telefona u službi zdravlja tek razvijati.\nBilo da je u pitanju monitoring, dijagnostika ili tretman određenog stanja, mHealth će se u budućnosti razvijati tako da može da odgovori na sve potrebe pojedinaca, pa čak i da kreira specifične polise privatnog zdravstvenog osiguranja ili da predviđa kakva će zdravstvena zaštita biti potrebna.\nGort zaključuje da je situacija sa korona virusom uticala na to da ljudi više vode računa o sopstvenom zdravlju, te da će se pandemija u budućnosti odraziti i na porast upotrebe mHealtha:„Situacija sa kojom se trenutno suočava većina ljudi utiče i na segment mHealtha. Ljudi menjaju sveukupnu percepciju o sopstvenom zdravlju, a kako dosta vremena provode kod kuće, oni prepoznaju mobilne uređaje kao dodatak zdravstvenom sistemu. Zbog toga je COVID-19 pandemija povećala važnost mHealtha.”\nDigitalna agencija Namics se više od 20 godina bavi digitalnom transformacijom poslovanja, a od 2014. godine prisutna je i na tržištu Republike Srbije. Namics zapošljava oko 500 profesionalaca u Sent Galenu, Cirihu, Frankfurtu, Minhenu, Hamburgu i Beogradu, a ima timove za Java, .NET i Frontend programske jezike, Salesforce timove, kao i timove za mobilna rešenja, dizajn i QA. Projekte koji se tiču digitalnog zdravstva Namics je radio za kompanije Helvetia, Biovotion, Medela, itd. U novembru 2018. godine Namics se spojio sa Merkleom, svetskim liderom za digitalna rešenja zasnovana na podacima, čime je postao deo Dentsu Aegis Networka i omogućio softverskim inženjerima i dizajnerima da savladaju nove uskospecifične oblasti.


Turistička ponuda Trebinja na sajmu turizma u Varšavi\nFriday, 22 November 2019 11:32\nShodno planu predstavljanja i nastupa na inostranim turističkim tržištima, te uvećanom interesovanju privrednih i turističkih aktera, kao i samih turista iz Poljske za Republiku Srpsku, JU Turistička organizacija Grada Trebinja od danas pa sve do subote 23.11. prezentuje turističku ponudu Trebinja u okviru „27. International Travel Show - TT Warsaw” koji se održava u Varšavi, glavnom gradu Poljske.\nTrebinjska turistička organizacija jedina je lokalna turistička organizacija iz RS koja je uzela aktivno učešće na sajmu, a nastup se i ovaj put realizuje u saradnji sa Turističkom organizacijom Republike Srpske (TORS) i to u okviru zajedničkog promotivnog štanda - F11 koji je pozicioniran na odličnoj lokaciji.\nTokom dana štand je posjetila Ambasadorka BiH u Poljskoj g-đa Кoviljka Špirić koja je iskazala zadovoljstvo prezentacijom na ovom najvećem i najznačajnijem turističkom dešavanju u Poljskoj sa 450 izlagača i 136 turoperatera iz 53 različite zemlje svijeta, a očekuje se da sajam tokom tri dana trajanja posjeti preko 20.000 ljudi.\nOvim predstavljanjem nastavljena je serija nastupa na inostranim turističkim sajmovima, a Poljska je odabrana iz razloga što predstavlja veliko turističko tržište sa preko 38 miliona državljana, te zato što turisti iz ove srednjeevropske zemlje imaju dugu tradiciju obilazaka bivših jugoslovenskih republika i u sve većem broju posjećuju Trebinje.


Imovina sudija i tužilaca pred sudom javnosti - Glas Srpske\nImovina sudija i tužilaca pred sudom javnosti\nnezavisne.com 20.06.2018 10:24\nSarajevo, Banjaluka - Nakon višegodišnjeg skrivanja imovine, sudije i tužioci u Bosni i Hercegovini, ukoliko Evropa da zeleno svjetlo na Nacrt izmjena pravilnika i Zakona o Visokom sudskom i tužilačkom savjetu (VSTS), biće u obavezi da svoje imovinske kartone daju na uvid javnosti.\n“To smo predvidjeli u nacrtu izmjena i na sjednici krajem ovog mjeseca ćemo glasati o tome. To je mnogo širi obim od objavljivanja tih informacija, a između ostalog podrazumijeva i njihovu provjeru”, rekao je “Nezavisnim” Milan Tegeltija, predsjednik Visokog sudskog i tužilačkog savjeta, dodajući da će izmjene biti u tom smjeru, uz malu napomenu da mnogi imaju stav da sadašnji Zakon o zaštiti ličnih podataka onemogućava objavljivanje imovinskih kartona.\n“Javne ličnosti, pa i javni službenik, treba da, ako postoji interes javnosti, učine dostupnim svoj imovinski karton. To smo do sada nekoliko puta govorili i ne može biti lični podatak to koliko zarađuješ, šta imaš... To pitanje treba sistemski urediti da se zna ko upravlja tim podacima”, rekao je za “Nezavisne” Petar Kovačević, direktor Agencije za zaštitu ličnih podataka BiH.\nPodatke o imovini trenutno u BiH sakuplja nekoliko institucija\nInače, podatke o imovini trenutno u BiH sakuplja nekoliko institucija, a i sudije i tužioci su dužni popuniti jednu vrstu imovinskog kartona, međutim on na kraju završi u ladicama sakupljajući prašinu, a javnost ostaje uskraćena za to koliko zarađuju i kojom imovinom raspolažu pojedine sudije i tužioci u BiH. Sudije i tužioci u BiH i nosioci pravosudnih funkcija jedini su u regionu koji još uvijek skrivaju podatke o imovinskom stanju. U Hrvatskoj, Makedoniji i Crnoj Gori ti podaci su već godinama dostupni javnosti.\nDo sada je bilo nekoliko pokušaja da se VSTS “natjera” da objavi te podatke, međutim na kraju od toga nije bilo ništa. Posljednji put oba doma parlamenta BiH, i to početkom prošle godine, zadužila su Savjet ministara BiH, odnosno Ministarstvo pravde BiH da izmjenama zakona omogući objavljivanje imovinskih kartona, ali do danas to nisu uradili.\nU Ministarstvu pravde BiH juče nismo dobili odgovor na postavljena pitanja, a pojedini parlamentarci su nam rekli da će već na sljedećem zasjedanju pitati šta je i dokle se stiglo s tim.\n“Bilo bi normalno, moralno i demokratski da su ti imovinski kartoni dostupni javnosti, ovako očigledno je da ih kriju i ne žele da budu objavljeni. I sada ne postoji nikakva zakonska prepreka da oni bidu objavljeni jer kad mogu nosioci izvršne i zakonodavne vlasti, zašto ne bi mogli i oni”, rekao je Lazar Prodanović, poslanik SNSD-a u Predstavničkom domu parlamenta BiH i član Ustavnopravne komisije, koja je zaključkom od Savjeta ministara tražila da podaci o imovinskom stanju sudija i tužilaca budu javno objavljeni.\nJavne ličnosti, pa i javni službenik, treba da, ako postoji interes javnosti, učine dostupnim svoj imovinski karton\nBilo bi normalno, moralno i demokratski da su ti imovinski kartoni dostupni javnosti, ovako očigledno je da ih kriju i ne žele da budu objavljeni


USADA - Blic Sport\nPOSLE PENZIJE SUSPENZIJA "Kro kop" Filipović kažnjen zbog dopinga\nSamo nekoliko dana posle objave da će se penzionisati, hrvatski K1 borac, Mirko Filipović suspendovan je od strane Američke antidoping agencije (USADA), zbog sumnje da je konzumirao nedozvoljerna sredstva.\nBiciklistička unija u sukobu sa Američkom antidoping agencijom\nMeđunarodna biciklistička unija (UCI) odbacila je optužbe Američke antidoping agencije (USADA) da nije ništa uradila u borbi protiv dopinga.\nArmstrong neće da ga sasluša USADA\nAdvokat bicikliste Lensa Armstronga rekao je da se njegov klijent neće odazvati pozivu Antidoping agencije SAD (USADA) da govori o svemu što zna što se tiče dopinga.\nAmerička Anti-doping agencija saopštila je da Lens Armstrong želi da "pomogne da se biciklizam očisti".\nMaserka nabavljala doping za Armstronga\nBivša asistentkinja i maserka Lensa Armstronga, Ema O'Rajli, otkrila je danas da je svojevremeno nabavljala nedozvoljena stimulativna sredstva za američkog biciklistu.\nAmerikanac Lens Armstrong i dalje ima malo podrške među vrhunskim biciklistima, uprkos izveštaju Antidoping agencije SAD (USADA) u kome su detaljna svedočenja 26 svedoka, među kojima i 11 njegovih bivših timskih drugova.


Opcije Srbije u slučaju nezavisnosti Kosova\nPosle najave albanskog pregovaračkog tima da će u decembru, nakon isteka roka za pregovore, unilateralno proglasiti nezavisnost Kosova, iz kabineta srpskog premijera saopšteno je da će sve takve odluke istog trenutka biti poništene. Postavlja se pitanje na koji način će biti poništene i šta će konkretno državni organi Srbije preduzeti u slučaju jednostranog proglašenja nezavisnosti Kosova.\nUbrzo pošto je kosovski premijer Agim Čeku u Londonu najavio da će Priština jednostrano proglasiti nezavisnost Kosova, iz kabineta Vojislava Koštunice saopšteno je da je jednostrana nezavisnost protivzakonit akt kojim se direktno krši međunarodno pravo i da će Srbija istog trenutka poništiti sve jednostrane odluke kojima se narušava njen teritorijalni integritet. Međutim, kakvi će biti dalji potezi Srbije u slučaju da kosovski Albanci posle 10. decembra proglase nezavisnost, niko za sada nije mogao da precizira. Navodeći da su razgovori u toku, šef Koordinacionog centra za Kosovo Vuko Antonijević kaže da bi logičan sled događaja bila reakcije Srbije na institucionalnom nivou:\n“Sigurno da bi trebalo da bude sazvana Skupština Srbija na kojoj bi taj akt bio proglašen ništavnim. Uvek kada je bilo nešto važno po pitanju pregovora to je uvek morala da usvoji najmerodavnija Skupština Srbije. Možemo samo da kažemo da posle Rezolucije1244, kojom se uvodi vojni i civilni međunarodni protektorat na KiM, ako nije promenjena postojeća rezolucija a neko izlazi iz njenih okvira, svaka takva odluka je ništavna što se tiče i države Srbije i srpskog naroda koji živi na KiM.”\nPodsetimo da su prilikom ranijih najava o jednostranom proglašenju nezavisnosti Kosova iz okruženja Vojislava Koštunice stizale izjave o prekidu diplomatskih odnosa sa zemljama koje bi priznale nezavisnost Kosova. Član pregovaračkog tima, iz DS predsednika Srbije, Goran Bogdanović kaže za naš program bi to bio loš potez Beograda:\n“Izjave albanskih lidera pokazuju da su Albanci spremni da posle 10. decembra proglase unitelarno nezavisnost KiM ali to ne mora da znači da će međunarodna zajednica to prihvatiti. Mi činimo sve u ovom trenutku, pre svega diplomatskim sredstvima – naša diplomatija je povela jednu aktivnu politiku za sprečavanje priznavanja nezavisnosti KiM. Sigurno da nije dobro, kao što čujem od nekih političkih lidera, da treba prekinuti diplomatske odnose.”\nNe želeći da prognozira na koji će način Srbija reagovati na eventualno jednostrano proglašenje nezavisnosti, i predsednik Spoljno-političkog saveta ministarstva inostranih poslova Živorad Kovačević upozorava da bi u svakom slučaju trebalo da se uzdrži od poteza koji bi vodili ka samoizolaciji:\n“Da političke elite u Srbiji, Vlada i Skupština, postave sebi pitanje šta je najbolje za Srbiju. Ukoliko se prekinu diplomatski odnosi ko će od toga imati veće štete – oni sa kojima se prekidaju ili Srbija. U ovom trenutku to je razmena poruka koje su ratoborne, predstavljaju pretnje itd. Šta će u tom trenutku biti, teško je reći. Ako Srbija ne prizna takvu odluku to bi bilo relativno normalno i ja mislim da bi se trebalo uzdržavati od pretnji.”


Prvenstvo Srbije, B i C program, 10m Beograd, 10-11.10.2020 – GM Press\nPrvenstvo Srbije, B i C program, 10m Beograd, 10-11.10.2020\nMilanovčani najuspešniji klub\nOko 300 dečaka i devojčica, mladih strelaca iz cele Srbije okupilo se 10. oktobra u Atletskoj dvorani u Beogradu.\nPrvog dana Prvenstva Srbije vazdušnim oružjem u B i C programu, u organizaciji SK Partizan, nadmetali su se pioniri i pionirke.\nPrvi put u programu nacionalnog prvenstva našla se i disciplina vazdušni pištolj za pionire i pionirke. U istoriju srpskog streljaštva, kao prvi šampioni države ovim oružjem u najmlađem takmičarskom uzrastu, ući će streljačka družina „Dragan Jevtić Škepo“ u kategoriji pioniri i to u sastavu:Eleonora Radulović,Marta Novović i Iva Minić.Kao nagradu za istorjsku titulu,družina iz našeg grada je dobila vazdušni pištolj renomiranog proizvođača “Feinwerkbau” koji je bio jedan od sponzora takmičenja.Eleonora Radulović je u pojedinačnoj konkurenciji osvojila 2 mesto.\nJoš jedna medalja je osvojena u gađanju serijskom vazdušnom puškom u kategoiji pionira. Ekipa Škepe je osvojila vicešampionsku titulu u sastavu: David Aćimović,Stefan Agović I Bogdan Marijanović.\nSeniorski i juniorski šampionat protekao je u znaku članova družine „Dragan Jevtić Škepo“ iz Gornjeg Milanovca, koji su osvojili tri titule prvaka Srbije jedno srebro I jednu bronzu.\nGornjomilanovački „Dragan Jevtić Škepo“ je osvojio titule ekipnog prvaka Srbije u konkurenciji juniorki i seniorki. Obe ekipe predvodila je Emilija Ponjavić, koja je u nadmetanju juniorki osvojila zlato, dok je u seniorskoj kategoriji došla do bronze.Druge dve članice ekipe su bile:Stevanović Andjela i Jovanović Ana.\nSeniorska ekipa Škepa osvojila je ekipnu srebrnu medalju u sastavu:Srđan Simović,Predrag Simović i Ilija Novović.Srđan Simović je u pojedinačnoj konkurenciji osvojio treće mesto I bronzanu medalju.\nU konkurenciji juniora,osvojena je još jedna medalja.Ilija Novović je osvoio drugo mesto I srebrnu medalju.\nPredsednik Streljačkog kluba Partizan Andrea Arsović, višestruka dobitnica nagrade za najbolju sportistkinju Jugoslovenskog sportskog društva Partizan, je u ime domaćina pozdravila učesnike. Arsovićeva se zahvalila sponzoru kluba i ostalima koji su pomogli crno-belima da organizuju šampionat među kojima je visoko mesto zauzela družina Škepa.\nStreljački klub Partizan je streljačkoj družini „Dragan Jevtić Škepo“ uputio poziv za pomoć u organizaciji prvenstva imajući u vidu iskustvo u organizaciji takmičenja stečeno predhodnih godina kao I neophodne opreme.\nIz streljačke družine „Dragan Jeftić Škepo“ ističu da podrška loklane samouprave poslednjih godina, značajno doprinosi postignutim rezultatima. Podsećamo, milanovački klub je pre godinu dana od opštine dobio elektronsku metu vrednosti 400.000 dinara.\nREZULTATI ČLANOVA DRUŽINE\nPojedinačno:4.David Aćimović,8.Stefan Agović ,19.Bogdan Marijanović,109.Ognjen Maletković\nPojedinačno:4.Mia Simić,14.Nikolina Tomašević,25.Anđelija Stevanović,28.Una Minić\nJuniori Pojedinačno:2.Ilija novović,6.Jovan Maksimović\nPojedinačno:1.Emilija Ponjavić,11.Anđela Stevanović,15.Ana Jovanović\nPojedinačno:3.Srđan Simović,10.Predrag Simović,22.Ilija Novović,54.Vladimir Malić,56.Petar Božović\nPojedinačno:3.Emilija Ponjavić,4.Anđela Stevanović,7.Ana Jovanović\nPojedinačno:8.Marko Žižović,23.Stefan Drinjaković,28.Stefan Agović\nPojedinačno:2.Eleonora Radulović,6.Iva Minić,7.Marta Novović\nTags: „Dragan Jevtić Škepo“, Prvenstva Srbije vazdušnim oružjem


10.09.2019 u 22:52\nPobeda reprezentacije Srbije u Luksemburgu\nLUKSEMBURG - Fudbalska reprezentacija Srbije pobedila je Luksemburg 3:1 (1:0) u utakmici kvalifikacija za EURO 2020. Strelci za srpski tim bili su Aleksandar Mitrović u 36. i 78. minutu i Nemanja Radonjić u 55, dok je jedini gol za domaćina postigao David Turpel u 66. minutu. Luksemburžani su tokom većeg dela meča bili bolji rival, stvorili su mnogo šansi, ali i promašili, dok je iskusniji tim Ljubiše Tumbakovića iskoristio svoje i bar donekle popravio loš utisak posle poraza od Portugalije. Istovremeno, Portugalija je u Viljnusu savladala Litvaniju 5:1, uz čak četiri gola Kristijana Ronalda, prenosi Tanjug. Na tabeli vodi Ukrajina sa 13 bodova, Portugalija ima osam i meč manje, Srbija sedam, Luksemburg četiri, a Litvanija bod. Srbija nastavlja kvalifikacije 14. oktobra\n09.09.2019 u 13:31\nSrbija daleko od cilja\nKada vas motiviše neki veliki cilj, neki izvanredan projekat, logično je da vaše misli kidaju stege koje ih sputavaju. Snovi velikih sanjara se nikada se ostvaruju, oni su uvek nedokučivi, jer tajna sreće je jednostavna. Čovek mora da pronađe ono što zaista voli da radi i da svu dobru energiju usmeri ka tome. Po toj formuli takav pristup uvek donosi najbolje rezultate. Međutim, ponekad i to nije dovoljno da bi čovek bio srećan. Nije velika tragedija kada se pred prvakom Evrope ,,položi oružje” niti kada se doživi najteži poraz kod kuće u poslednjih tridesetak godina. Ali, nije lako kada se daju obećanja bez pokrića... Naši fudbaleri, i pored silnih obećanja i velike podrške gotovo čitave sportske javnosti, nikako ne uspevaju da se izdignu iznad svojih problema. Srbija je posle poraza\n09.09.2019 u 12:15\nSrbija i bez Tadića u Luksemburgu\nFudbalska reprezentacija Srbije igraće protiv Luksemburga bez najboljeg fudbalera Dušana Tadića, koji neće nastupiti zbog povrede zadnje lože, rečeno je danas novinarima na aerodromu „Nikola Tesla” pred polazak u Luksemburg. Tadić se tako pridružio Luki Joviću, koji obnovio povredu, a ranije je i Milan Pavkov otkazao nastup iz istih razloga, dok su svi ostali reprezentativci na raspolaganju selektoru Ljubiši Tumbakoviću, javlja Tanjug. Meč kvalifikacija za EURO 2020 između Luksemburga i Srbije igra se sutra.\n07.09.2019 u 22:46\nSrbija izgubila od Portugalije u Beogradu\nFudbalska reprezentacija Srbije izgubila je od Portugalije sa 4:2, u kvalifikacijama za Evropsko prvenstvo. Golove za Srbiju u Beogradu su dali Nikola Milenković u 68. i Aleksandar Mitrović u 85. minutu. Strelci za Portugaliju bili su Vilijam Karvaljo u 42, Gonsalo Gedes u 58, Kristijano Ronaldo u 80. i Bernardo Silva u 86. minutu. Srbija nije imala izrazite šanse pred 40 hiljada ljud na stadionu „Rajko Mitić”. Portugalija je povela posle loše intervencije golmana Marka Dmitrovića, a drugi gol je dao nakon odličnog poteza Gedesa, koji je prevario Nikolu Maksimovića. Srpski tim je uspeo da smanji golom Milenkovića posle centaršuta Dušana Tadića iz kornera, ali je Ronaldo 10 minuta pre kraja ponovo doneo Portugaliji dva gola prednosti. Mitrović je pet minuta kasnije smanjio na\n07.09.2019 u 20:38\nUkrajina upisala novu pobedu, Engleska sigurna protiv Bugarske\nFudbalska reprezentacija Ukrajine pobedila je u gostima Litvaniju sa 3:0 u petom kolu Grupe B kvalifikacija za Evropsko prvenstvo. Ukrajina je do četvrtog uzastopnog trijumfa u kvalifikacijama došla lako, a pitanje pobednika praktično je bilo rešeno već u prvom poluvremenu. Vođstvo Ukrajini doneo je u sedmom minutu Oleksandar Zinčenko, da bi na 2:0 u 28. povisio Marlos, a konačan rezultat postavio je Ruslan Malinovski u 62. Ukrajina tako posle pet utakmica zauzima prvo mesto sa 13 bodova, devet više od drugoplasiranog Luksemburga, a 10 od Srbije koja večeras na stadionu „Rajko Mitić” od 20.45 dočekuje Portugal koji ima samo dva boda iz dva meča. U Grupi A Engleska je zadržala maksimalan učinak, pošto je i u svojoj trećoj utakmici upisala pobedu, ovaj put od 4:0 protiv Bugarske.\n07.09.2019 u 17:09\nSrbija na šampiona Evrope\nSrbija je poslednjih godina portugalskom fudbalu dala svoje najbolje fudbalske proizvode. Od Ljubinka Drulovića, koji je sa ponosom i dosta uspeha nosio dres najvećih velikana Porta i Benfike, preko Matića, Fejse, Markovića, Sulejmanija, Đuričića, Jovića, Šaponjića. To znači da nas Portugalci izuzetno cene, i da vrednuju naš fudbalski rad. Ova utakmica treba da pokaže da li je učenik prevazišao svog fudbalskog učitelja, odnosno, da potvrdi tezu da Srbija još uvek ima šta da ponudi najozbiljnijem fudbalskom svetu... Gotovo smo sigurni i ubeđeni da dobar deo naših najboljih igrača još uvek u sebi skriva potencijale o kojima i ne sanja. Poremećeni odnosi, izneverena očekivanja, jesu uslovili da Srbija, koja nesumnjivo ima strašan igrački potencijal, ne ostvaruje željene i očekivane\n06.09.2019 u 17:21\nSvim snagama na Portugalce\nU Staroj Pazovi, igrači, stručni štab ali i funkcioneri, „pucaju” od samopouzdanja. Optimizam i vera u uspeh, nad aktuelnim šampionom Evrope, toliko su porasli od debakla u Kijevu, da je gotovo neverovatno, da su to isti igrači, ali, pod drugom dirigentskom palicom. Selektor Tumbaković je od starta na svoj način, nametnuo nove principe, pa igrači, hteli to ili ne da priznaju, i nemaju nekog drugog izbora. Ali, reči su jedno a dela sasvim drugo... Da li Srbija zaista može da se suprotstavi najboljem timu na Starom kontinentu? Naravno da može, jer to je dokazala i u martu u Lisabonu, kada je izašla hrabro na megdan timu Fernanda Santosa, i kada je u portugalsku prestonicu otišla gotovo prežaljena od fudbalske nacije. Ipak, ne treba previše leteti u svojim željama, jer Portugalija nije\n05.09.2019 u 21:06\nRonaldo i saigrači izbegli navijače i novinare na aerodromu\nFudbalska reprezentacija Portugalije, na čelu sa asom Juventusa Kristijanom Ronaldom, sletela je na beogradski aerodrom „Nikola Tesla”, dva dana pred meč sa Srbijom u kvalifikacijama za EURO 2020. Ekspedicija aktuelnog prvaka Evrope, uz velike mere obezbeđenja i policije na VIP ulazu, kako je zahtevala, odmah je ušla u autobus i uputila se ka gradu. Reporter Tanjuga sa lica mesta javlja da su Portugalci bili neizainteresovani za bilo kakav kontakt s navijačima i novinarima. Ronaldo i saigrači su izbegli prisutne i razočarali veliki broj mališana, koji su nosili dresove i transparente zbog petostrukog najboljeg fudbalera sveta. Utakmica između Srbije i Portugalije igra se u subotu na stadionu „Rajko Mitić” od 20.45, prenosi Tanjug.\nKakvu taktiku sprema Tumbaković za šampiona Evrope\nPosle početnog upoznavanja sa selektorom, dobijanja striktnih zadataka za septembarske duele sa Portugalijom (7. septembra) i Luksemburgom (10. septembra) igrači su sada potpuno usredsređeni na najveći ispit u ovim kvalifikacijama – duel sa aktuelnim šampionom Evrope. Zadatak koji se nameće pred naše igrače pred duel sa Portugalcima, koji već sada opasno zaostaju za glavnim konkurentima, sam po sebi lestvicu postavlja na najvišu visinu, jer očekivanja nisu mala. Pobeda se u subotu nameće kao imperativ, mada novi selektor pokušava da „loptu spusti na zemlju”, smiri tenzije i tako donekle olakša svojim izabranicima posao koji neće biti nimalo lak. Iz FSS poručuju da prodaja karata ide u dobrom smeru, da će fudbaleri posle dužeg vremena imati pravu podršku sa tribina, pa sada ostaje da\n23.08.2019 u 14:44\nPovratak Milivojevića i Nastasića, pozvan i Gobeljić\nSelektor fudbalske reprezentacije Srbije Ljubiša Tumbaković objavio je danas spisak za utakmice protiv Portugalije i Luksemburga u kvalifikacijama za Evropsko prvenstvo, na kojem su, kao što je i najavljeno povratnici Luka Milivojević i Matija Nastasić. Milivojević i Nastasić nisu bili pozivani više od godinu dana zbog sukoba sa bivšim selektorom Mladenom Krstajićem. Na spisku je kao treći golman doskorašnji mladi reprezentativac Boris Radunović, pozvan je i desni bek Crvene zvezde Marko Gobeljić, a nema Aleksandra Prijovića, umesto njega tu je Milan Pavkov, javlja Tanjug. Golmani: Marko Dimitrović, Predrag Rajković, Boris Radunović. Odbrana: Antonio Rukavina, Marko Gobeljić, Uroš Spajić, Nikola Milenković, Nikola Maksimović, Matija Nastasić, Stefan Mitrović, Aleksandar\n18.01.2021 u 15:36\n18.01.2021 u 15:31\nOčekuje se i 100.000 preminulih nedeljno od koronavirusa\n18.01.2021 u 15:13\nEvakuisane 93 osobe iz poplavljenih područja\n18.01.2021 u 15:06\nPreminula 21 osoba, još 1.578 novozaraženih\n18.01.2021 u 15:05\n18.01.2021 u 14:26


Otvorena godišnja sednica kineskog parlamenta: Nakon odate pošte preminulim od korone, a ovo su TRI NAJVAŽNIJE TEME\nPredsednik Kine Si Ðinping i drugi kineski visoki zvaničnici otvorili su danas treću sednicu 13. Nacionalnog narodnog kongresa Kine u Pekingu.\nU Velikoj palati naroda prvo je odata pošta preminulim žrtvama pandemije virusa kovid-19, navodi agencija Sinhua.\nNakon odavanja pošte, premijer Li Kećijang, u ime Državnog saveta, prisutnima je predstavio izveštaj o radu vlade.\nNacionalni narodni kongres\nZasedanje Nacionalnog narodnog kongresa Kine, kojem prisustvuje 2.057 članova, dva puta odlagano zbog epidemije korona virusa.\nZasedanje ima posebno značenje jer neviđena epidemija korona virusa otežava napore države da iskoreni apsolutno siromaštvo i dovrši izgradnju umereno prosperitetnog društva u svakom pogledu, ocenjuje Sinhua.\nGlavne teme trinaestog redovnog godišnjeg zasedanja biće borba protiv epidemije korona virusa, uspešno iskorenjavanje siromaštva i izgradnja umereno naprednog društva u svim sferama života, navodi CCTV.\nNacionalnom komitetu je podneto ukupno 1.300 izveštaja i predloga o prevenciji i kontroli epidemije, restartu poslovanja i proizvodnje i jačanju vladavine prava.\nPredsedavajući Nacionalnog komiteta Vang Jang rekao je, podnoseći izveštaj, da je 2020. godina završna faza napora NR Kine da izgradi umereno napredno društvo u svim oblastima života i time uspešno okonča trinaesti petogodišnji plan.\nOn je istakao da je u proteklih godinu dana Komitetu podneto i 5.488 predloga koje će Nacionalni komitet razmotriti.\nDok se ostatak Kine oporavlja od korone, jedan grad na granici sa Rusijom TEK SADA UVODI BLOKADU\nHrvatica iz prve ruke o situaciji u Kini: Ovde vlada panika, nije mi svejedno kad vidim da neko PLJUJE I KAŠLJE, ovo nisam doživela\n"VEOMA SAM ZABRINUT" Si Đinping odgovorio Kimu na pismo, evo šta mu je poručio\nU cilju suzbijanja pandemije korona virusa Austrija je proširila spisak zemalja za koje važi zabrana sletanja na austrijske aerodrome na sve zemlje Zapadnog Balkana.\nSKANDAL NA JEDNOM OD NAJSTARIJIH UNIVERZITETA Desetine žena tvrdi da su bile žrtve SILOVANJA u kampusu i optužuju članove BRATSTVA\nUniverzitet u Sent Endruzu u Škotskoj, jedan od najstarijih univerziteta na svetu, potresa skandal pošto više desetina žena tvrdi da su bile žrtve silovanja i drugih vrsta seksualnih napada u njegovom kampusu, a nekoliko njih za napade optužuje članove kontroverznog bratstva, u američkom stilu.\nIran POGUBIO navodnog špijuna koji je radio za CIA\nBivši zaposleni u iranskom ministarstvu odbrane, koji je prodavao informacije američkoj Centralnoj obaveštajnoj agenciji, pogubljen je prošle nedelje, potvrđeno je iz iranskog tužilaštva.\nPoslanici glavne tajvanske opozicione stranke ponovo su danas zauzeli zgradu parlamenta, nakon što su se prethodno potukli sa kolegama iz vladajuće stranke kako bi ušli u zgradu.\nZAR SE OVOG NISMO DOVOLJNO NAGLEDALI? Policajac iz Pensilvanije KLEKNUO NA VRAT čoveka (VIDEO)\nVideo snimak policajca iz Pensilvanije kako kolenom pritiska vrat i glavu muškarca tokom privođenja navukao je novi bes demonstranata i osude zvaničnika.\nSATIMA GASILI POŽAR Zbog proslave Dana državnosti vatrogasci u Kotoru cele noći na nogama, GORELO ZAŠTIĆENO PODRUČJE (VIDEO)\nPožar na brdu San Đovani u Kotoru koji je izbio zbog bakljade povodom obeležavanja Dana državnosti Crne Gore na bedemima tog grada, ugašen je posle nekoliko sati, javljaju podgoričke Vijesti.\nVrhovni sud SAD odobrio izvršenje prvog frederalnog pogubljenja POSLE 17 GODINA\nPreinačivši odluke nižih sudskih instanci, Vrhovni sud SAD danas je doneo odluku koja omogućava izvršenje prve smrtne kazne na federalnom nivou posle 17 godina.\nNOVOG POZIVA NEĆE BITI Opozicija odbila konsultacije kod Plenkovića\nPOLICIJSKA BRUTALNOST U BRAZILU Policajac u Sao Paolu u toku hapšenja STAO NA VRAT CRNKINJI (FOTO)\nProtiv dvojice vojnih policajaca iz brazilskog grada Sao Paulo biće podneta tužba nakon što je na televiziji emitovan snimak na kojem jedan od njih stoji na vratu jedne crnkinje.\nDarko Ćulum imenovan za direktora Agencije za istrage i zaštitu\nROBOT-ŠALTERUŠA U ruskom gradu "zaposlili" humanoidnu mašinu koja izgleda kao proečna Ruskinja (VIDEO)


Novinarska mreža u saopštenju podseća da je Oluri napadnut 16. avgusta uveče ispred ulaza u stan dok se vraćao iz grada sa suprugom, a prema njegovom svedočenju i navodima policije, napala su ga trojica nepoznatih muškaraca i nanela mu lakše telesne povrede. I njemu i supruzi, koja se zbog napada onesvestila, ukazana je lekarska pomoć.\n„Napad na Parima Ollurija usledio je nakon njegove kolumne na vodećem kosovskom portalu Insajderi (insajderi.net), o institucionalnoj krizi u kojoj se Kosovo našlo nakon izbora u junu, za koju Oluri odgovornima smatra prvoplasiranu koaliciju na čelu sa Demokratskom partijom Kosova (PDK), koja se u ovom trenutku bori za većinski mandat u kosovskoj skupštini. Oluri se u kolumni „Da je Adem Jašari živ bio bi korumpirani milioner“, kroz satiru obrušio na bivše komandante Oslobodilačke vojske Kosova, od kojih su neki deo PDK koalicije“, navodi se u saopštenju.\nOluri je, kako navode, zbog pisanja o korupciji često meta verbalnih napada i pretnji, i bilo je, kažu, pitanje kada će one prerasti u fizičko zastrašivanje.\n„Podsećamo da je upravo Olurijev portal prošle godine otkrio jednu od najvećih afera kosovskih vlasti objavom snimaka tajnih razgovor šefa poslaničke grupe PDK, Adema Grabovcija, zbog čega su tuženi, ali je usledio i pritisak na poslovne i marketinške kuće da povuku reklame sa njihove stranice, čime im je direktno ugrožen rad“, navodi se u saopštenju.\nNovinarska mreža poziva vladajuće političare i „one koji to pretenduju da budu“ da svojim postupcima „ne stvaraju društvenu klimu u kojoj se nasilje nad novinarima smatra normalnim“ i apeluju na institucije da pronađu i kazne počinioce kako bi poslali „jasnu poruku da je nasilje nad neistomisljenicima neprihvatljivo“.\nKako ističu, na Kosovu je samo do oktobra 2016. godine, prema podacima Asocijacije novinara Kosova, registrovano 12 napada i slučajeva pretnji novinarima zbog posla kojim se bave.\nKosovo Nasilje nad novinarima Novinarska mreža Parim Oluri\n← Može li Kurir ugroziti Vučićev rejting?\nRT Kragujevac ponovo počinje sa radom? →


Ambasador Španije: Izvanredni odnosi Beograda i Madrida - Srbija Vesti - Aktuelno|net\nAmbasador Španije u Beogradu Migel Fuertes Suares priredio je sinoć prijem povodom 12. oktobra, nacionalnog praznika svoje zemlje, i istakao da su odnosi između Španije i Srbije izvanredni, "uz obostranu simpatiju, srdačnost i poštovanje".\nAmbasador Španije u Beogradu Migel Fuertes Suares priredio je večeras prijem povodom 12. oktobra, nacionalnog praznika svoje zemlje, i istakao da su odnosi između Španije i Srbije izvanredni, uz obostranu simpatiju, srdačnost i poštovanje.\n"Izvanredni odnosi Beograda i Madrida"\nAmbasador Španije u Beogradu Migel Fuertes Suares priredio je prijem povodom 12. oktobra, nacionalnog praznika svoje zemlje, i istakao da su odnosi između Španije i Srbije izvanredni, "uz obostranu simpatiju, srdačnost i poštovanje".\nAmbasador Španije u Beogradu Migel Fuertes Suares priredio je večeras prijem povodom 12. oktobra, nacionalnog praznika svoje zemlje. On je istakao da su odnosi između Španije i Srbije izvanredni, "uz obostranu simpatiju, srdačnost i poštovanje".


Vučić poručuje opoziciji: Ćerajte me, u redu je - Nova Borba\nVučić poručuje opoziciji: Ćerajte me, u redu je\nPremijer Vučić kaže da je uveren da će sve biti u redu kada opozicija "pritiskom ’ugura’ još jednu stranku u parlament i dočepa se skupštinskih privilegija“.\n"Ćerajte me, uredu je. Biće da će preći cenzus, pa eto vam skupštinskog restorana i plate. Ali, ono što im neću dozvolilti to je da ruše Srbiju, da ruše državu, njenu stabilnost i njenu krhku demokratiju, zarad njihovih interesa i fotelja", rekao je Vučić.\n"Samo vi mene ćerajte, jer ja vas ne mogu, zato što ste snažni i pametni i prepošteni", dodao je lider SNS.\nOn je istakao da građani ne treba da brinu: "Sve je u redu, sve je pod kontrolom, oni će da se smire čim se dočepaju skupštinskog restorana", rekao je premijer.\nPodsetio je da je sam više puta gubio izbore i potom čestitao protivnicima ma kako mu je bilo teško.\nOn je primetio da nije najznačajniji, inače mali, broj pristalica koje je okupila opozicija, ali je prognozirao da će on za koji dan u selu Sige, kod Žagubice, sigurno okupiti više ljudi, nego što je njih deset skupilo na mitingu, na kome, usput, nije bilo nijednog argumenta, nijedne konkretne optužbe, osim tobož mrtvog čoveka sa Kosova od 144 godine, a čovek postoji i glasao je za SNS".\nPremijer je rekao da nije hteo da komentariše miting opozicije na praznik, te da, osim toga, izborni proces još nije završen, kao i da Pokrajinska komisija još nije saopštila ishod izbora za vojvođansku skupštinu, iako ima četiri puta manje glasova da prebroji.\nTakođe, izvinio se članici RIK koju je, kako je rekao, napala opozicija u parlamentu, kao i novinarki Pink TV Gordani Uzelac, na koju su neki ljudi nasrtali i verbalno je napadali na jučerašnjem mitingu, a da joj niko nije pritekao u pomoć.\n"Primitivci treba da razumeju da time što prebijaju te žene nisu dobar primer mlađima. Izvinjavam se Gordani Uzelac što je kroz sve to morala da prođe. Ubuduće ćemo očito morati ozbiljnije da obezbeđuje takve i slične skupove", kazao je premijer.\nObjasnio je da je to, na žalost, "Srbija kakvu smo stvorili", a da je njegov cilj, upravo zato da izgradimo pristojnu, modernu zemlju.\n"Danas je dan u kom se promoviše mir i krajnje je vreme da prestanu sa neistinama i da se pomre sa gubitkom. Ko ne ume da čestita protivniku treba da razmisli šta i kako da sebe promeni", rekao je Vučić.\nVučić navodi da ne zna ko su ljudi koji su s fantomkama i bagerima rušili objekte u Hercegovačkoj ulici, u centru Beograda, i da očekuje odgovor na to pitanje od nadležnih organa.\n"Time se bavi nadležno tužilaštvo i siguran sam da će ustanoviti istinu", rekao je Vučić odgovarajući na pitanja novinara.\nOn je dodao da se policija trudi da rasvetli sve slučajeve, poput ubistva pevačice Jelene Krsmanović Marjanović, i da ne postoji nijedan koji nije uspela da reši.\n"Nismo uspeli da ustanovimo i nadjemo materijalne dokaze za ubistvo Jelene Marjanović, koji je mnogo veći zločin od rušenja bespravnih objekata, tako da se trudimo da rešimo sve te slučajeve, kao što smo sve slučajeve rešili, i uveren sam da ćemo sve uspešno da rešimo", rekao je Vučić.\nOn je rekao i da je znao da će se opozicija ujediniti protiv njega, da je to bilo lako pogoditi, ali da je uveren da bi oni, da su imali drugačiju kampanju, mnogo bolje prošli na izborima nego što jesu.\n"Oni su promašili kampanju. Da su vodili drugačiju kampanju, oni bi pobedili. Ali, rukovodili su se ličnom mržnjom, sujetom i znao sam da će izgubiti", rekao je Vučić i dodao da je opozicija zbog neistina i laži zapravo omogućila listi oko SNS da i u velikim gradovima dosegne ivicu apsolutne većine.\nOsim toga, prokomentarisao je izjavu lidera DJB Saše Radulovića da je SNS "ukrala" opoziciji 10 glasova opaskom da svako o sebi najbolje sam govori.\n"Nije vreme da na današnji dan govorim o tome šta radi on sam, sa svojom suprugom, sa svojim kumom, i svojom kumom i oko drugih preduzeća, pa polazi od sebe. A deset odsto je procenat koji je uzimao, pa mu je bilo malo, pa je uzimao 20 odsto za stečajeve", rekao je Vučić, odgovarajući na pitanja novinara.\nInače, dodao je premijer, Radulovićevi ljudi i ljudi iz stranaka njihovih koalicionih partnera bili su na svim biračkim mestima.\nOpozicija je u subotu održala protest zbog sumnje u izbornu krađu ispred stare zgrade Skupštine u Ulici kralja Milana, u kojoj su prostorije Republičke izborne komisije.\nKako kaže, bavi se pitanjem kako Srbija da živi bolje, a ne brojevima i postizbornim kombinacijama. On je tako odgovorio na pitanje novinara da li će praviti koaliciju sa JS Dragana Markovića Palme.\n"Ne zanimaju me kombinacije i brojevi, to je nevažno. Bavim se pitanjem programa i legitimiteta. Izbori su bili uspešni. Osim, što mislim da će jednu listu da uguraju u parlament pritiskom", rekao je Vučić.\nIstakao je da se "ne bavi razbijanjem lista".\nPrema njegovim rečima, čuo se sa Palmom posle izbora i razmenili čestitke.\nDodao je da su izbori pokazali pravo stanje stvari, osim te jedne liste koju će biti "ugurana" u parlament.


Zbog napada na policiju uhapšeno deset "Varvara"\nNakon fudbalske utakmice\nSlužbenici Uprave policije Crne Gore do sada su uhapsli 10 navijača iz grupe "Varvari" zbog napada na policijske službenike u srijedu, 3. aprila, nakon fudbalske utakmice "Sutjeske" i "Budućnosti" u Nikšiću, kada je povrede zadobilo šest policijaca.\n"Danas su slobode lišeni navijači čiji su inicijali A.I. /40/, N.M. /24/, S.V. /19/ i M.B. /26/, zbog sumnje da su počinili krivično djelo napad na službeno lice u vršenju službene dužnosti", saopšteno je večeras iz crnogorske Uprave policije.\nPolicija navodi da su uhapšeni i S.D. /43/, B.V. /30/, L.B. /28/ i M.S. /33/, zbog počinjenog prekršaja iz Zakona o sprečavanju nasilja i nedoličnog ponašanja na sportskim priredbama.\nCrnogorska Uprava policije podsjeća da su juče uhapšeni R.R. /40/ i M.V. /33/, zbog prekršaja iz Zakona o javnom redu i miru i iz Zakona o sprečavanju nasilja i nedoličnog ponašanja na sportskim priredbama.\n"A.I, N.M, S.V. i M.B. su privedeni tužiocu koji je, nakon saslušanja, donio rješenje o zadržavanju za A.I. u policijskim prostorijama do 72 časa u kojem roku će biti priveden nadležnom sudiji za istragu, dok su N.M, S.V. i M.B. pušteni da se brane sa slobode", saopštila je crnogorska Uprava policije.\nPolicija podsjeća da su sva lica lišena slobode iz Podgorice, a kvalifikaciju krivičnih djela i prekršaja izvršio je državni tužilac u Nikšiću.\n"Policijske aktivnosti na identifikovanju i procesuiranju ostalih lica koja su napala policijske službenike i narušavala javni red i mir se nastavljaju", navodi crnogorska policija u saopštenju.\nTuča navijača kod Mostara VIDEO


Tanjug 10. oktobra 2019. 10:50\nBEOGRAD – Direktor kompanije „CarGo Tećnologies“ Vuk Guberinić podneo je Tužilaštvu za organizovani kriminal krivičnu prijavu protiv ministarke građevinarstva, saobraćaja i infrastrukture Zorane Mihajlović zbog, kako se navodi u saopštenju kompanije, osnovane sumnje da je izvršila krivično delo trgovine uticajem.\nGuberinić je u krivičnoj prijavi naveo da je ministarka Mihajlović, „koristeći svoj službeni i društveni položaj, uticala da se po hitnom postupku i bez javne rasrave usvoje izmene Zakona o prevozu putnika u drumskom saobraćaju“, piše u saopštenju.\nPrema njegovim rečima, bilo je nužno da se prilikom donošenja izmena Zakona održi javna rasprava sa svim zainteresovanim stranama, ali je, kako dodaje, ministarka uticala da se i pored nezapamćenih nedostataka, zakon „progura” u Narodnoj skupštini i usvoji po hitnom postupku.\n„U trenutku usvajanja zakona, ‘CarGo’ je bio registrovan u skladu sa svim zakonima kao tehnološka firma, plaćao poreze i zapošljavao ljude. ‘CarGo’ je na tržište uveo transparentnost, ali je takav ‘CarGo’ model postao prepreka svima koji bi da nastave da love u mutnom. Zato je zakon o prevozu promenjen samo kako bi se zaustavio razvoj ‘CarGo’-a“, kaže Guberinić.\nOn navodi da su od novog Zakona o prevozu „interes imali samo ministarka Mihajlović i njeni pojedini pomoćnici jer su, dok su pokušavali da ugase domaći ‘CarGo’, podsticali ulazak inostranih kompanija koje iznose novac iz zemlje“, piše u saopštenju.\n„Uz sve to, istovremeno se gleda blagonaklono na vršenje krivičnih dela od strane taksi kartela. Ali, ne još zadugo”, izjavio je Guberinić nakon predaje krivične prijave.\nDirektor „CarGo“-a je rekao da su ministarki juče na poklon uručili kovertu sa Forbsovom listom, ali da će „današnji poklon morati da bude uručen preko ovlašćenog službenog lica“.\nKompanija „CarGo“ podnela je ranije dve krivične prijave protiv ministarke Mihajlović – u martu ove godine zbog indicija o zloupotrebi službenog položaja i u avgustu zbog udruživanja radi vršenja krivičnih dela iz člana 346 Krivičnog zakonika, navodi se u saopštenju.